Arolwg Defnydd Llety Cymru (cronfa ddata ar gyfer cysylltu â chyfranogwyr): hysbysiad preifatrwydd [HTML] | LLYW.CYMRU\nTwristiaeth a digwyddiadau mawr\nArolwg Defnydd Llety Cymru: hysbysiad preifatrwydd\nArolwg Defnydd Llety Cymru (cronfa ddata ar gyfer cysylltu â chyfranogwyr): hysbysiad preifatrwydd [HTML]\nArolwg Defnydd Llety Cymru (cronfa ddata ar gyfer cysylltu â chyfranogwyr): hysbysiad preifatrwydd\nMae'n esbonio sut rydym yn defnyddio data personol a gesglir gan yr Arolwg Defnydd Llety Cymru.\nPa ddata personol ydym ni’n eu cadw ac o ble ydym yn eu cael?\nAm faint y byddwn yn cadw eich data personol?\nMae Croeso Cymru, sy'n rhan o Lywodraeth Cymru, yn cynnal arolygon o lefelau defnydd llety yng Nghymru bob mis a The Research Solution sy’n cynnal yr arolygon hyn dros Lywodraeth Cymru. Y nod yw mesur lefelau defnydd ar draws amrywiaeth o gategorïau o lety er mwyn gallu dadansoddi perfformiad y sector llety yng Nghymru i gefnogi penderfyniadau strategol gan Lywodraeth Cymru ar y ffordd orau o gefnogi'r Diwydiant Llety.\nEr mwyn hwyluso'r ymchwil, mae The Research Solution wedi casglu a storio gwybodaeth bersonol amdanoch chi a'ch busnes i hwyluso'r gwaith o gasglu data tra byddwch chi’n cymryd rhan yn yr ymchwil (i gael gwybodaeth am yr arolwg gweler Datganiad Preifatrwydd RIBOS).\nLlywodraeth Cymru yw rheolydd y data ar gyfer yr ymchwil. Bydd Llywodraeth Cymru yn derbyn copïau o ddata'r arolwg a geglir a chopi o'r gronfa ddata o gyfranogwyr gan The Research Solution ar ddiwedd y contract ym mis Rhagfyr 2021.\nY cyswllt ar gyfer yr ymchwil hon yn Llywodraeth Cymru yw:\nDiffinnir data personol o dan Reoliad Cyffredinol ar Ddiogelu Data’r DU (GDPR y DU) fel 'unrhyw wybodaeth am berson adnabyddadwy y gellir ei adnabod yn uniongyrchol neu'n anuniongyrchol drwy gyfeirio at elfen all ei adnabod'.\nFel rhan o'r gwaith o gynnal Arolwg Defnydd Llety Cymru, mae The Research Solution wedi datblygu cronfa ddata o fusnesau sy'n cymryd rhan sy'n cynnwys y wybodaeth bersonol ganlynol:\ngwybodaeth gyswllt (cyfeiriad, rhif ffôn ac e-bost)\nCaiff y data eu rhoi i Lywodraeth Cymru ar 31 Rhagfyr 2021. Caiff y manylion hyn eu trosglwyddo wedyn i'r cyflenwr newydd pan gaiff ei benodi a bydd ond yn eu defnyddio i allu cysylltu â'ch busnes yn ystod unrhyw Arolwg o Ddefnydd Llety yng Nghymru yn y dyfodol. Bydd Llywodraeth Cymru wedyn yn dileu ei chronfa ddata hi gan mai dim ond rhwng contractau y bydd Llywodraeth Cymru yn cadw copi.\nMater gwirfoddol i chi yw cynnwys eich manylion yn y gronfa ddata ac os nad ydych am i'ch manylion gael eu cadw ar y gronfa ddata neu os nad ydych am gael eich gwahodd i gymryd rhan mewn arolygon yn y dyfodol, gallwch ofyn am gael eich dileu o’r gronfa ddata. Gallwch wneud hynny pan fydd y contractwr newydd yn cysylltu â chi neu gallwch gysylltu â Llywodraeth Cymru ar unrhyw adeg gan ddefnyddio manylion Phil Nelson yn yr hysbysiad preifatrwydd hwn.\nY sail gyfreithlon dros brosesu gwybodaeth yn yr ymarfer casglu data hwn yw ein tasg gyhoeddus; hynny yw, arfer ein hawdurdod swyddogol i ymgymryd â rôl a swyddogaethau craidd Llywodraeth Cymru.\nMae'r gronfa ddata yn sicrhau bod Arolwg Defnydd Llety Cymru yn cael ei gynnal yn effeithiol. Mae astudiaethau ymchwil fel hon yn bwysig i Lywodraeth Cymru i gasglu gwybodaeth a thystiolaeth ymarferol am ei gallu i gyflawni’i blaenoriaethau. Gellid defnyddio'r wybodaeth a gesglir yn yr ymchwil hon, er enghraifft, i:\nddeall perfformiad y Diwydiant Llety yng Nghymru nawr ac yn y dyfodol\nllywio penderfyniadau strategol ynghylch cyllido a helpu’r diwydiant\nllywio'r gwaith o ddatblygu polisïau ym maes Twristiaeth a Lletygarwch\nMae gwybodaeth bersonol a ddarperir i The Research Solution bob amser yn cael ei phrosesu a'i storio ar weinydd diogel a dim ond y nifer cyfyngedig o ymchwilwyr sy'n gweithio ar y prosiect hwn sy’n cael gweld y data. Dim ond at ddibenion ymchwil y bydd The Research Solution yn defnyddio'r data. Mae gan The Research Solution ardystiad Cyber Essentials.\nMae gan The Research Solution drefniadau i ddelio ag unrhyw achos tybiedig o dorri’r rheolau diogelu data. Os bydd achos tybiedig o dorri rheolau, bydd The Research Solution yn rhoi gwybod i Lywodraeth Cymru a bydd hithau’n eich hysbysu chi ac unrhyw reoleiddiwr perthnasol lle mae'n ofynnol yn ôl y gyfraith i ni wneud hynny.\nMae data personol a ddarperir i Lywodraeth Cymru yn cael eu prosesu a'u cadw ar weinyddion diogel, ac ar gyfer y prosiect hwn crëwyd ffolder. Dim ond aelodau’r tîm ymchwil sy’n cael mynd i’r ffolder honno. Bydd eich manylion cyswllt ac unrhyw ddata personol arall a ddarperir gennych yn cael eu storio yn y ffolder hon. Dim ond at ddibenion ymchwil y defnyddir y wybodaeth.\nBydd The Research Solution yn rhoi copïau i Lywodraeth Cymru o'r setiau data llawn a gasglwyd, gan gynnwys eich enw a'ch manylion cyswllt, erbyn 31 Rhagfyr 2021. Bydd The Research Solution yn dileu'r holl wybodaeth o fewn 3 mis i ddiwedd y contract.\nBydd Llywodraeth Cymru yn storio'r gronfa ddata cyfranogwyr rhwng contractau ac yna'n dileu'r wybodaeth unwaith y bydd y contract newydd wedi'i roi a’r gronfa ddata wedi'i throsglwyddo i'r contractwr newydd. Disgwylir y bydd y contract newydd wedi’i lofnodi erbyn mis Mawrth 2022 a bydd Llywodraeth Cymru yn dileu ei chopi o'r gronfa ddata erbyn mis Mehefin 2022. Gallwch optio allan unrhyw bryd naill ai drwy gysylltu â'r contractwr presennol neu â Llywodraeth Cymru rhwng contractau.\nO dan GDPR y DU, mae gennych yr hawliau canlynol mewn perthynas â'r wybodaeth bersonol a ddarperir gennych fel rhan o'r ymchwil hon:\ni ni gywiro anghywirdebau yn y data hwnnw\ngwrthwynebu neu gyfyngu ar brosesu (mewn rhai amgylchiadau)\ner mwyn i'ch data gael eu 'dileu' (mewn rhai amgylchiadau)\ncyflwyno cwyn yn Swyddfa'r Comisiynydd Gwybodaeth (ICO) sef ein rheoleiddiwr annibynnol ar gyfer diogelu data\nOs oes gennych unrhyw gwestiynau pellach am sut y bydd y data a ddarperir fel rhan o'r astudiaeth hon yn cael eu defnyddio gan Lywodraeth Cymru neu os ydych am arfer eich hawliau gan ddefnyddio Rheoliad Cyffredinol ar Ddiogelu Data y DU, cysylltwch â:


Ymddiriedolaeth Archaeolegol Clwyd-Powys - Prosiectau - Tirweddau Hanesyddol - Dyffryn Tanat - Llanrhaeadr-ym-Mochnant\nLlanrhaeadr-ym-Mochnant, Llanrhaeadr-ym-Mochnant, Powys\nTref fechan a fu gynt yn dref farchnad o gwmpas eglwys glas o'r canoloesoedd, gyda thai, tafarn, siopau, capeli, a hen felinau cerrig, wedi eu gwasgu i ddyffryn cul yr Afon Rhaeadr.\nMae'n debyg bod yr anheddiad cyntaf wedi datblygu o gwmpas yr eglwys glas ym Llanrhaeadr, a sefydlwyd erbyn y 9fed ganrif fan hwyraf. Yn ddiweddarach Llanrhaeadr oedd canolfan weinyddol cantref Mochnant o fewn teyrnas Powys. Yn nes ymlaen yn y 12fed ganrif, rhannwyd y cantref yn weinyddol ar hyd yr Afon Rhaeadr, gan rannu'r pentref a'r plwyf eglwysig yn ddau. Dilynwyd y rhaniad yn ddiweddarach gan y ffiniau sirol, ac roedd glan ogleddol yr afon yn Sir Ddinbych a'r lan ddeheuol yn Sir Drefaldwyn. Pan aildrefnwyd llywodraeth leol ym 1996 ailunwyd dwy ran yr anheddiad o'r diwedd ac maent bellach yn sir Powys. Daethai'r rhan o'r pentref a oedd yn Sir Ddinbych yn rhan o arglwyddiaeth Chirkland yn dilyn goresgyniad y Brenin Edward yng Nghymru yn hwyr y 13eg ganrif. Rhoddwyd yr hawl i gynnal marchnad a ffeiriau ym 1284, ac o hyn datblygodd y fachnad fechan a'i chanol yn y triongl ger yr eglwys, ond oherwydd ei bod mor gymharol anghysbell dim ond yn lleol yr oedd yn bwysig. Erbyn canol y 19eg ganrif, roedd anheddu cymharol fychan a chywasgedig wedi datblygu, yn enwedig ar yr ochr ogleddol, ochr Sir Ddinbych yr Afon Rhaeadr, ac erbyn hynny roedd melinau grawn, nifer o dafarndai, siopau, capeli a neuadd farchnad wedi eu codi.\nLlawr gwastad a chul y dyffryn, glannau afon, a llethrau serth isaf ar hyd ochrau'r dyffryn, rhwng tua 130-80m uwch lefel y môr.\n'Mae gan y pentref, er nad yw'n fawr, awyrgylch trefol'. Mae'r rhan fwyaf o'r adeiladau presennol, gan gynnwys llawer o ffabrig yr eglwys ganoloesol, yn perthyn i ddiwedd y 18fed ganrif a dechrau'r 19eg ganrif, gan gynnwys y bythynnod teras, y siopau, y dafarn, y capeli a'r ficerdy. Mae tai mawr a thrawiadol o'r 19eg ganrif a godwyd o lechi a chwarelwyd yn lleol, a gyda gwisgiad o dywodfaen, gyda dreifiau a giatiau ar lethrau sy'n wynebu'r de ar hyd y ffordd dyrpeg i Bistyll Rhaeadr. Mae tai ac ystadau tai o ganol neu'n hwyr yn yr 20fed ganrif i'r de-ddwyrain o'r cnewyllyn canoloesol cynharach. Ailaddurnwyd blaenau nifer o siopau gynt ar gyfer ffilmio yn yr 1990au.\nGwellwyd cyfathrebu'n fawr yn ystod ail hanner y 18ed ganrif pan godwyd ffyrdd tyrpeg o Langedwyn ac ar draws y bryniau o Groesoswallt ac mae hen dollbyrth yn y pentref. Mae pont gerrig ar draws yr Afon Rhaeadr, a godwyd ym 1770, yn lle pont a gludwyd ymaith pan fu gorlifo.\nHancock 1871; 1872; 1873; 1875\nI gael gwybodaeth bellach cysylltwch ag Ymddiriedolaeth Archaeolegol Clwyd-Powys yn y cyfeiriad, hwn neu cysylltwch â gwefan Cyngor Cefn Gwlad Cymru ar www.ccw.gov.uk.


Mae Lleucu Meinir yn gyflwynwraig teledu ac mae hi'n gweithio ar raglennni fel Cwmni Hon a Hacio i S4C. Mi gafodd Suw Charman sgwrs bach gyda Lleucu am ddyfodol yr iaith, rhaglenni cerddoriaeth a'i swydd hi.\nAlli di ddeud tipyn bach am dy gefndir? Beth roeddet ti'n gwneud cyn gweithio i Gwmni Hon?\nErs yn ifanc yn yr ysgol, roeddwn i wedi'n rhyfeddu gan gamerau stills a fideo. Ges i'n SLR cyntaf i yn 16 oed, a dwi erioed wedi edrych nôl. Mae ffotograffiaeth yn un o mhrif ddiddordebau i. Roeddwn i wastad ar brofiad gwaith gyda chwmniau teledu anti i mi, ac roeddwn i'n dwli ar yr awyrgylch, y cydweithio ar prydau bwyd oeddech chi'n eu cael pan yn ffilmio ar leoliad.\nErs y mod i'n 14oed 'wy 'di bod yn trefnu gigs i Cymdeithas yr Iaith Gymraeg yn ceisio hybu'r sîn roc Gymraeg yng Nghymru. Ma' hyn wastad 'di bod yn bwysig iawn i mi. Ers yn ifanc iawn hefyd 'wy 'di bod yn gweithio i gwmni cyfanwerthu crefftau fy nhad yn teithio i Morocco, Tiwnisia, Bwlgaria, Twrci ac o gwmpas Cymru yn dewis a phrynnu crefftau.\nHefyd yn trefnu a'n gweithio ar stondinau crefftau o gwmpas Cymru, Lloegr, Iwerddon a'r Alban. Roedd pob gwyliau ysgol, coleg, a chyfnod o 6 mis ar ol coleg yn cael ei dreulio yn gwneud hyn. Gweithiais i Cymdeithas yr Iaith am flwyddyn hefyd, cyn ymuno a thim Cwmni Hon, yn trefnu cyfarfodydd, gigs a fideo promo ar eu cyfer.\nRydw i bob amser wedi bod yn weithredol iawn gyda Cymdeithas yr Iaith, mudiadau sy'n edrych ar ôl buddianau anifeiliaid a rhai fel Greenpeace a CND. Mae hi wastad 'di bod yn bwysig iawn imi drin eraill fel yr hoffwn i gael 'y nhrin (dydw i ddim bob amser yn llwyddo i gadw i hyn yn anffodus!).\nSut gest ti'r swydd gyda Cwmni Hon?\nTra'n feichiog roeddwn i'n gwneud dyddiadur fideo iddyn nhw - ddim yn dangos yr enedigaeth ei hun! A gofynais am yr hawl i wneud show reel bach i Boomerang. Gofynon nhw a fuase well gen i weithio iddyn nhw gan eu bod yn chwilio am ymchwilydd a newyddiadrydd fideo ar y rhaglen. Roeddwn i'n gweithio i Creu Cof, camni teledu analog y cynhyrchwyr cyn imi syrthio'n feichiog.\nSut mae dy wythnos nodweddiadol?\nSdim dal o wythnos i wythnos. Mae'n gawl potsh o ymchwilio, is-gynhyrchu, cyfarwyddo eitemau camera sengl ar leoliad, cyfarwyddo rhaglenni aml gamera gydag uned OBE - fel uned olygu a chyfarwyddo ar olwynion - a chyflwyno wrth gwrs. Weithiau rydw i'n gwneud y gwaith camera fy hun, a'n gwerthu'r rhaglenni i'r wasg hefyd. Dyna beth rwy'n ei fwynhau fwyaf am y gwaith - y gwahaniaethau.\nWyt ti'n mwynhau dy swydd?\nRwy'n dwli ar y swydd. Ond, hoffen i ganolbwyntio ar gyfarwyddo o hyn ymlaen, falle ychydig o gyflwyno hefyd. Ond, mae'n bendant yn well gen i fod mas o'r swyddfa!\nYdy darlledu Cymreig mewn iechyd da ar hyn o bryd?\nY we yw'r dyfodol. Ac unwaith y bydd y dechnoleg ar gael, mae HON yn gobeithio dechrau sianel Gymraeg neu Chymreig ar y we yn targedu cynulleidfaoed mas o Gymru yn ogystal â'r Cymry eu hunain.\nYdy teledu Cymreig wedi gwella gyda'r cyrhaeddiad o S4C Digidol?\nMae e 'di bod yn gyfle i hyfforddi lot o dalent newydd, trio mathau gwahanol o raglenni i gynulleidfaoedd targed gwahanol, e.e. Cwmni Hon. Ond, nawr bod y nifer o wylwyr yn datblygu mae'r sianel newydd yn mynd yn fwy saff eto. Yn anffodus bydd Cwmni Hon yn dod i ben ddiwedd y flwyddyn gan orffen unrhyw hybu gan S4C i sicrhau diwydiant teledu cryf yng nghanolbarth Cymru a rhaglenni a blas gwahanol i fenywod!\nPe hoffai rhywun gael swydd mewn darlledu, beth dylen nhw wneud?\nCeisio cael profiad gwaith tra'n yr ysgol a'r coleg, ymddangos yn frwdfrydig, cael gwaith fel ymchwilydd neu redwr i ddechrau a sicrhau eich bod yn mynd fewn i'r maes am y rhesymau cywir.\nDw i'n meddwl bod rhaid ini gael mwy o raglenni ieuenctid, fel Bandit a Bicini. Wyt ti'n cytuno?\nMae'n bendant angen mwy o raglenni i'r ifanc ar S4C, ond nid dim ond rhaglenni sy' jest yn ysgafn, neu jest yn wleidyddol. Mae angen dangos gwreiddioldeb wrth gomishynnu rhaglenni sy'n delio â diddordebau'r ifanc mewn ffordd mwy crwn, e.e. wrth gael rhaglenni am fandiau eich bod yn cael cyfle i wybod mwy amdanyn nhw ag i siarad a nhw yn hirach am bethau diddorol, fel oedd Fideo 9 yn arfer gwneud. Hefyd mae angen rhywbeth fel i-dot yn gyson ar ein teledu yn hytrach na thaflu briwsion bob yn hyn a hyn.\nA dw i eisiau gweld mwy i ddysgwyr ar y teledu. Beth wyt ti'n meddwl?\nMae'n bendant angen mwy o gyfle yn gymdeithasol a thrwy'r cyfryngau i ddysgwyr gael ymarfer clywed a siarad yr iaith.\nYdy S4C Digidol yn helpu'r iaith?\nO ran yr ifanc mae angen mwy o bethau ffres, newydd yn y cyfryngau'n gyffredinol i wneud yr iaith yn ran angenrheidiol o ddiwylliant, i wneud i bobl eisiau bod yn rhan ohono ac nid i'w weld ond fel pwnc diflas yn yr ysgol.\nDdylai S4C daearol yn dangos mwy o raglenni yn y Gymraeg?\nSdim dyfodol i S4C analog, dylswn ni droi ein hegni tuag at y we ag i drio sicrhau radio a deunydd darllen mwy perthnasol i'r ifanc ac i Gymry'n gyffredinol.


Hanes – 1885-1899 – Band Tref Pontarddulais\nGorymdeithiau… a Dirwest!\nYn ystod y cyfnod rhwng 1885-1893, dan arweinyddiaeth Mr Morris cymerodd Band Pontarddulais ran mewn, gan arwain yn aml, gorymdeithiau lleol niferus mewn ardaloedd gan gynnwys Pontarddulais, Tregŵyr, Llanelli a Brynnaman. Fe wnaethant hefyd berfformio mewn Arddangosiadau masnach tunplat ac eglwysig, Cyngherddau Budd a chystadlu yn Eisteddfod Rhydaman ym 1889. Adroddodd y South Wales Daily News ym mis Hydref 1893 bod y band, ochr yn ochr ag artistiaid amrywiol, wedi cymryd rhan mewn cyngerdd yn y Neuadd Cyhoeddus, Pontarddulais er budd cronfa adeiladu Capel Hermon. Mae’r erthygl yn nodi “the programme was an excellent one and admirably carried out and the concert was, as usual, a success in every way”. Cwblhawyd ac agorwyd Capel Herman ym 1894/95. Mae’n dal i sefyll yng nghanol Pontarddulais heddiw.\nYn ystod 1885-1893 cyfeiriwyd at Fand Pontarddulais yn aml fel ‘Band Rechabiaid Pontarddulais’. Sefydlwyd Trefn Annibynnol y Rechabiaid ym 1835 a hi oedd y gymdeithas gyfeillgar i ddirwest gyntaf. “Temperance with thrift” oedd eu hamcan a byddai pob aelod yn llofnodi addewid personol o ymatal yn llwyr o ddiodydd alcoholig. Fel band sy’n mwynhau diod wrth ddathlu beth fyddai Mr Morris yn ei wneud o Fand Tref Pontarddulais cyfredol?!\nNid oes unrhyw adroddiadau am Fand ym Mhontarddulais rhwng 1894 a 1896. Nid ydym yn gwybod beth ddigwyddodd, ond yn sicr mae’n ymddangos bod seibiant. Yn y cyfamser, mae cyfeiriadau papur newydd at fodolaeth llawer o fandiau pres lleol tua’r adeg hon, ond efallai mai’r enwocaf (a’r mwyaf llwyddiannus) oedd Band Pres Treforys. Mae adroddiad yn y South Wales Daily Post ar 13eg Awst 1895 yn cyhoeddi: “The Morriston Brass Band is rehearsing in earnest for the forthcoming great contest at Belle Vue, Manchester, on September 2nd next. This band has already taken 4th prize at the champion contest at Belle Vue, beating the renowned Black Dyke band; and now it is in a higher state of efficiency than ever. Morriston people have high hopes that their band will do something on September 2nd of which Wales will be proud”. Waw – y diwrnod y curodd Treforys Black Dyke Band!\nA gyflawnodd Treforys y gamp eto? Mae’r canlynol yn adroddiad gan The South Wales Daily Post, 4ydd Medi 1895, a oedd yn cynnwys cyfweliad â Mr Hanney, arweinydd Band Pres Treforys yn y dyddiau yn dilyn y gystadleuaeth yn llawn.\nYn y cyfamser, yn ôl ym Mhontarddulais, mae cynlluniau wedi cael eu gwneud ac mae band newydd yn dychwelyd, yn hwyr ym 1897. Mae yna arweinydd newydd wrth y llyw hefyd, Mr R. L. Davies. Roedd yn swnio fel petai’r band yn golygu busnes wrth iddynt benodi ysgrifennydd, Mr P. W. James a thrysorydd, Mr D. E. Phillips. Daeth gwibdaith gyntaf band diwygiedig Mr Davies ar fore Nadolig 1897 pan chwaraeodd y band mewn gwasanaethau eglwysig yn St. Teilo’s a Tyddewi, “both of which edifices had been chastely and tastefully decorated for the occasion by a band of enthusiastic ladies attached to the respective congregations”. Adroddwyd bod y tywydd yn “ideal Christmas weather” – beth mae hynny’n ei olygu yw dyfaliad unrhyw un – efallai bod Pontarddulais yn wyn gydag eira – pwy a ŵyr? Gyda llaw, mae Mr D. Morris (arweinydd cyntaf Band Pontarddulais) yn troi i fyny eto ar y pwynt hwn, yng Nghapel Goppa nos Nadolig, y tro hwn fel arweinydd côr Calfaria. Efallai y penderfynodd Mr Morris ei fod yn well ganddo gwmni côr sy’n ymddwyn yn dda yn hytrach na band pres stwrllyd o weithwyr plât tun?\nEr na wnaeth Mr Robert Leyshon Davies o Glynllwchwr Road Pontarddulais aros fel unig arweinydd y band, roedd i fod yn gysylltiedig â’r band am nifer o flynyddoedd. Mwynhaodd Mr Davies yrfa ddisglair mewn cylchoedd cerddorol ac eisteddfod lleol. Roedd yn organydd Eglwys Gynulleidfaol Hope pan oedd ond yn 12 oed a chyflwynwyd oriawr aur iddo gan yr eglwys honno wrth adael am goleg. Ym Mangor bu’n gweithredu fel organydd yn Eglwys Gynulleidfaol Pendref a gweithredodd mewn rhinwedd debyg yn Eglwys Gymreig St Teilo’s ac yn Eglwys St Michael’s a’r Holl Angylion’, Pontarddulais, ac yn ddiweddarach penodwyd yn organydd Capel Goppa. Yn gerddor medrus, roedd hefyd yn arweinydd Cymdeithas Operatig Pontarddulais ac yn gyfeilydd i Barti Llais Gwryw Pontarddulais. Roedd yn ysgolfeistr ym Mhontarddulais ac aeth ymlaen i fod yn Brifathro Ysgolion Cyngor Kingsbridge. Mae’n ymddangos bod Pontarddulais yn ddyledus i Mr Davies oherwydd ym mhob digwyddiad cerddorol yn y pentref, boed yn Wasanaeth Eglwys, Cyngerdd, Angladd neu Briodas, fe allech fod yn sicr “Mr R L Davies presided at the organ”.\n<< Blaenorol (1870-1885)\nNesaf (1899-1910) >>


Diogelu Data | Ymchwil a pholisi | Sport Wales - Chwaraeon Cymru\nMae Deddf Diogelu Data 1998 yn sefydlu fframwaith o hawliau a dyletswyddau er mwyn diogelu data personol. Mae'r Ddeddf Diogelu Data'n rhoi hawl i unigolion wybod pa wybodaeth sy'n cael ei chadw amdanynt. Mae'n darparu fframwaith i sicrhau bod unrhyw wybodaeth bersonol yn cael ei thrin yn briodol.\nMae'r Ddeddf yn gweithio mewn dwy ffordd. I ddechrau, mae'n datgan bod raid i unrhyw un sy'n prosesu gwybodaeth bersonol weithio gan gadw at wyth egwyddor, sy'n sicrhau'r canlynol mewn perthynas â gwybodaeth bersonol:\nCaiffl ei phrosesu'n deg a chyfreithlon\nCaiff ei phrosesu yn unol â'ch hawliau chi\nMae'r ail adran yn y Ddeddf yn darparu hawliau pwysig i unigolion, yn cynnwys yr hawl i ganfod pa wybodaeth bersonol sy'n cael ei chadw at gyfrifiadur ac yn y rhan fwyaf o gofnodion papur (gelwir hyn yn Gwneud Cais am Fynediad at Bwnc).\nDefnydd Chwaraeon Cymru o Ddata a'i ddull o'i Storio\nMae gennym ddyletswydd gyfreithiol i sicrhau bod y data personol yn cael ei broesu'n unol â'r ddeddfwriaeth diogelu data a bod pob gwybodaeth lle gellir adnabod unigolyn ynddi'n bersonol a ddarperir i Chwaraeon Cymru'n cael ei phrosesu'n unol ag egwyddorion Deddf Gwarchod Data 1998.\nRydym wedi cofrestru manylion am ein dull o brosesu data personol gyda'r Dcomisiynydd gwybodaeth; ein Rhif Cofrestru i Ddiogelu Data yw Z5769715.\nGwneud cais am fynediad at bwnc\nGallwch ofyn am gopi o'r holl wybodaeth sy'n cael ei chadw amdanoch ac y mae'r Ddeddf yn berthnasol iddi. Os hoffech weld yr wybodaeth bersonol y gall Chwaraeon Cymru fod yn ei chadw amdanoch, ysgrifennwch at:\nYr Uwch-Swyddog Gwybodaeth, Chwaraeon Cymru, Gerddi Sophia, Caerdydd, CF11 9SW\nDylai'r cais gynnwys cyfeiriad cyswllt ynghyd â manylion llawn eich ymholiad, a darparu tystiolaeth ddogfennol o bwy ydych chi (e.e. copi o'ch trwydded yrru, pasbort neu dystysgrif geni).\nGall Chwaraeon Cymru godi ffi am ddelio â'ch cais. Ni chodir ffi mwy na £10. Bydd Chwaraeon Cymru'n ymateb mor gyflym ag y bo modd i gais am fynediad at bwnc, ac o fewn 40 diwrnod calendr o dderbyn y cais yn ddi-ffael.


Gwyl Fawr Aberteifi 2016 - Cardigan Castle\nHome » Gwyl Fawr Aberteifi 2016\nGwyl Fawr Aberteifi 2016\nSeremoni agoriadol liwgar\nLansiwyd wythnos lawn gweithgaredd diwylliannol yr Wyl Fawr dros y penwythnos gyda seremoni agoriadol liwgar yng Nghastell Aberteifi.\nGorymdeithiodd gosgordd y seremoni drwy’r Stryd Fawr o Neuadd y Dre i’r Castell ble estynnwyd gwahoddiad i bobl y dref a’r cyffiniau a thu hwnt i fynychu’r Wyl i sŵn y Corn Gwlad yn cael ei ganu i’r pedwar ban gan Daniel a Jack Ramsbottom. Erfyniwyd am heddwch dros y gweithgareddau wrth ddychwelyd y cleddyf i’w wain cyn i blant Ysgol Gynradd Gymunedol Aberteifi berfformio‘r Ddawns Flodau.\nDaeth y seremoni a oedd yng ngofal Non Lewis a Rhidian Evans i’w therfyn gyda phlant Criw CICA yn rhoi detholiad o’r sioe gerdd a fyddant yn ei pherfformio yn yr Ysgol Uwchradd nos Fawrth 28ain a Nos Iau 30ain o Fehefin. Mae gweddill yn rhaglen yn cynnwys Talwrn y Beirdd yn y Castell Nos Fercher 30ain o Fehefin ac yna’r Eisteddfod yn y Ganolfan Hamdden nos Wener a dydd Sadwrn gyda‘r Oedfa bore Sul a chyngerdd cloi’r Wyl ar ddydd Sul y 3ydd o Orffennaf. Manylion pellach ar gael ar wefan yr Wyl Fawr www.gwylfawraberteifi.com .\nGweinyddwr y Castell


Llwybr Arfordir Sir Benfro – Llwybrau Cylchol a Llinol - NationalTrails\nOs nad ydych chi’n chwilio am daith gerdded hirfaith ond yr hoffech chi fwynhau gogoniant y Llwybrau, yna mae gennyn ni ddewis gwych o deithiau cerdded byrrach cylchol a llinol.\nLlandudoch i Draeth Poppit\nDadorchuddiwyd yr arwyddbost newydd ar gyfer pwynt dechrau/gorffen y llwybr yn Llandudoch ym mis Gorffennaf 2009. Yna mae’r llwybr yn dilyn y ffordd lled llawn a heb balmant. Mae Gwesty’r Webley ger Poppit a’r Ferry Inn yn Llandudoch yn llecynnau poblogaidd gan gerddwyr sy’n dathlu cwblhau Llwybr yr Arfordir. Dilynwch y llwybr oddi ar y ffordd sy’n mynd drwy’r twyni tywod am 600m i’r dwyrain o Poppit. Am resymau sydd wedi hen ddiflannu i niwl y gorffennol, lleolwyd y plac dechrau/gorffen swyddogol gerllaw maes parcio Poppit. Dringfeydd graddol. Golygfeydd ar draws aber Afon Teifi. Math o gerdded: Hawdd iawn\nLlwybr henebion: Capel Santes Non a Thyddewi\nMae’r llwybr 4.5 milltir hwn o Eglwys Gadeiriol Tyddewi i harbwr cysgodol Porth Clais, heibio i Ffynnon a Chapel Santes Non, yn cynnwys rhai o henebion gorau’r ardal. Mae Tyddewi, dinas leiaf Cymru, yn gartref i ryw 200 o adeiladau rhestredig. Sefydlwyd y gymuned ar lan Afon Alun gan Dewi, nawddsant Cymru, yn y chweched ganrif. Does dim prinder o dafarndai a mannau bwyta llawn cymeriad yn Nhyddewi a’r pentrefi cyfagos. Mae’r llwybr yn cynnwys llwybrau troed wedi’u palmantu a rhai naturiol, lonydd cefn tawel, ynghyd â llwybrau ceffyl a rhywfaint o gerdded ar ffyrdd llai. Nid oes yr un gamfa ar hyd y darn hwn o’r llwybr, felly mae’n ddelfrydol ar gyfer ymwelwyr sy’n defnyddio cadair olwyn neu fygi. Mae mwy o wybodaeth i’w chael ar wefan Croeso Cymru neu edrychwch ar y llwybr ar wefan Viewranger\nMae Cristnogaeth Geltaidd gynnar yn amlwg iawn ar hyd y darn hwn o’r arfordir; cadwch olwg am Gapel a Ffynnon Iwstinian ym Mhorthstinian, sydd hefyd yn gartref i Orsaf y Bad Achub. Yn y gorffennol, harbwr Porth Clais, ger aber Afon Alun, fyddai’r man y byddai nwyddau’n cyrraedd ar gyfer yr eglwys gadeiriol yn Nhyddewi. Mae’r clogwyni a’r slabiau i’r dwyrain o geg yr harbwr yn fan poblogaidd ar gyfer dringo. Mae toiledau yn y maes parcio, a chiosg sy’n gwerthu hufen iâ neu ddarn o gacen yn yr haf. Mae’r clogwyni o gwmpas Porthstinian yn cael eu cysgodi rhag dannedd y gwynt gan Ynys Dewi, felly, yn ogystal â gweld cyfoeth o flodau gwyllt yn ystod y gwanwyn a’r haf (clustog Fair, sêr y gwanwyn, teim, crafanc y frân, gludlys) gallwch ddisgwyl gweld y ddraenen ddu a llwyni gwyrosydd yn gafael yn sownd wrth y graig. Rhostir morol a glaswelltir yw’r rhan fwyaf o’r tir agored ar ben y clogwyni. Mae morloi llwyd yn magu ar y traethau islaw o ddiwedd mis Awst, er mai ar Ynys Dewi mae’r fridfa fwyaf yn y Parc. Y rheswm bod llif y llanw yn Swnt Dewi a’r Bitches, fel y gelwir yr ardal o ddŵr garw, mor frochus yw bod dyfroedd Môr Iwerddon a Sianel San Siôr yn cyfarfod yma, sydd o fantais i adar y môr a’r llamhidyddion, am ei fod yn achosi i’r pysgod ddod i’r wyneb, sy’n gwneud eu gwaith hela’n hawdd pan fo’r llanw’n gryf. Yn y rhannau corsiog o gwmpas Pwll Trefeiddan chwiliwch am weision y neidr o rywogaethau’r ymerawdwr, y blewog, a’r eurdorchog, a mursennod bach coch a glas Penfro. Mae'r gwalch glas, y bwncath a’r cudyll coch yn magu ymhlith y prysgwydd helyg, ac mae hwyaid gwylltion, chwiwellod a chorhwyaid yn byw ar y pwll dŵr. Croesewir cŵn, ond gwnewch yn siŵr eich bod yn eu cadw ar dennyn am fod da byw’n pori. Mae perygl hefyd y gallai pobl gael eu bwrw dros y clogwyn, neu gamu oddi arno’n ddamweiniol er mwyn dianc rhag eich ci – nid pawb sy’n hoff o gŵn.\nTraeth Poppit i grid gwartheg Allt-y-coed\nFfordd un-trac, dawel, serth, sy’n cynnig golygfeydd da. Llwybrau sy’n ymuno’n rhoi cyfle i fynd ar lwybrau cylchol i mewn o’r arfordir. Rhwyddineb y cerdded: Cymedrol\nHafan » Y Llwybrau » Llwybr Arfordir Sir Benfro » Llwybr Arfordir Sir Benfro – Llwybrau Cylchol a Llinol


Cylchgronau Plant a Merched | Llyfrgell Genedlaethol Cymru\nCafwyd cnwd toreithiog o gylchgronau plant o 1823, pan ymddangosodd yr Addysgydd, tan ddiwedd y ganrif. Byrhoedlog fu'r mwyafrif llethol ohonynt, ond mae'n wir dweud i gryn 6 o deitlau barhau am ganrif neu fwy.\nYr enwadau crefyddol unwaith yn rhagor a fu'n noddi'r teitlau hyn. Roedd ganddynt fanteision masnachol pendant gan eu bod yn gymharol hawdd i'w dosbarthu a'u marchnata yn yr ysgolion Sul. Nid yw'n annisgwyl efallai, o gofio am chwaeth yr oes, nad yw cynnwys cylchgronau plant y ganrif mor wahanol i gynnwys cylchgronau'r oedolion.\nAmcan y cyhoeddiadau hyn oedd bod yn llawforwyn i foesoldeb a chrefydd a'r gwerthoedd hynny a fawrygid gymaint yng nghymdeithas oes Victoria. Ystyrid mai'r dull gorau o ddiogelu plant rhag temtasiynau'r byd oedd drwy beri ofn yn eu calonnau a'u cael i roi eu bywyd i wasanaethu Duw. O ganlyniad brithir cyfnodolion fel Yr Athraw i Blentyn(1827-1918), Tywysydd yr Ieuainc(1837-51) a'r Winllan(1848-1965) â straeon crefyddol, a hanesion am farwolaethau plant rhinweddol, a phrin bod gan eu golygyddion y syniad lleiaf ynglŷn â'r hyn a apeliai at ddarllenwyr ifainc.\nTrysorfa’r Plant a Cymru’r Plant\nYm 1862 ymddangosodd y rhifyn cyntaf o Trysorfa'r Plantdan olygyddiaeth Thomas Levi ar ran cyfundeb y Methodistiaid Calfinaidd. Prin bod gan y cylchgrawn hwn yr un cystadleuydd difrifol o ran ei boblogrwydd, ac yr oedd iddo gylchrediad sylweddol ymhlith darllenwyr o bob enwad. Gwyddai Thomas Levi i'r dim beth a apeliai at blant, a gofalai bod pob rhifyn yn cynnwys amrywiaeth o ddefnyddiau mewn iaith eglur a syml.\nErbyn 1881 roedd Trysorfa'r Plantyn gwerthu cyfanswm o 40,000 o gopïau'r mis, a honnai ei olygydd fod dros 1.5 miliwn o gopïau o'r cylchgrawn wedi eu gwerthu rhwng 1862 a 1911.\nGyda sefydlu Cymru'r Plantym 1892 llwyddodd Owen M Edwards i dorri monopoli'r enwadau crefyddol ym maes cylchgronau plant. Roedd gan Owen Edwards ddawn arbennig fel llenor a golygydd, ac mae ôl cynllunio gofalus a manwl ar bob rhifyn o'i eiddo. Anelai at sicrhau amrywiaeth o ddefnyddiau ar gyfer y cyhoeddiad, yn:\nerthyglau ar wyddoniaeth\nerthyglau ar anifeiliaid\nerthyglau ar erthyglau ar hanes a llenyddiaeth Cymru\nYn ogystal â hynny sicrhaodd fod ganddo ddigon o luniau diddorol gan roi i'w gyhoeddiad ddelwedd gwbl fodern. Yn sgil ei lwyddiant llwyddodd Cymru'r Plant i fagu to o ysgrifenwyr newydd ar gyfer plant a phobl ifainc, megis Winnie Parry, Richard Morgan ac Eluned Morgan.\nBu'n rhaid aros tan 1850 cyn sefydlu'r cylchgrawn Cymraeg cyntaf ar gyfer merched pan gyhoeddwyd Y Gymraesdan olygyddiaeth Evan Jones ('Ieuan Gwynedd'). Credai ef fod angen addysgu merched i wneud eu cyfraniad cymdeithasol fel mamau a gwragedd, a brithir ei gyhoeddiad â chyfarwyddiadau manwl ar gadw tŷ a choginio. Daeth gyrfa'r misolyn i ben ymhen 2 flynedd oherwydd diffyg cefnogaeth gan na dderbyniai nawdd gan unrhyw enwad na mudiad.\nAddysgu a chrefyddi merched oedd amcan Y Frythones(1879-91) hefyd, ac fe'i golygwyd gan Sarah Jane Rees ('Cranogwen'). Fe'i seiliwyd ar The English Women's Domestic Magazineac roedd merched dyngarol fel Hannah Moore ac Elizabeth Fry ymhlith arwresau'r cyhoeddiad.\nI gyfnod ychydig yn ddiweddarach y perthyn yr ail Gymraes (1896-1934) a olygwyd gan Alice Gray Jones ('Ceridwen Peris'). Roedd hi’n llai ceidwadol na'i rhagflaenwyr fel golygydd, gan ddadlau'n gyson o blaid hawliau a statws y ferch.


History Points - Safle rhaffordd awyr/crog, Aberaeron\nSafle rhaffordd awyr/crog, Aberaeron\nAm sawl degawd, byddai ymwelwyr ag Aberaeron yn cael eu cludo dros yr afon yn y fan hon mewn gondola oedd ynghlwm wrth gebl. Mae’r sylfaen ar gyfer yr offer i’w weld ar y borfa ar yr banc ar yr ochr arall i’r afon.\nGosodwyd a threfnwyd yr offer yn wreiddiol gan y Capten John Evans er mwyn cysylltu ei gartref â melin goed o’i eiddo ar y lan gyferbyn, yn ystod y cyfnod pan oedd y bont dros yr afon yn rhan isaf y dref yn cael ei hailadeiladu yn dilyn llifogydd 1881. Atgyweiriwyd y bont sawl gwaith ers ei chodi yn 1814 ar sylfeini simsan. Yn ddiweddarach, cloddiwyd cerrig ar lan yr afon yn uwch i fyny, er mwyn adeiladu tai a chymerwyd cerrig o wely’r afon yn is i lawr yn falast i longau gweigion a oedd yn gadael yr harbwr. Achosodd y newid yng ngrym llif yr afon niwed i wely’r afon o dan y bont a’i gwanhau.\nErbyn 1822 ar ddiwrnod ffair roedd Capten Evans yn agor y “tramcar” i’r cyhoedd. Fe’i bedyddiwyd y “carriage bach”. Ceiniog oedd cost tocyn dwyffordd. Cyflogid gŵr i halio’r cerbyd ar draws yr afon. Byddai’r cebl yn cael ei ostwng i wely’r afon pan fyddai angen sicrhau bod llwybr didramgwydd i gychod mastiog a fyddai naill ai’n cyrraedd neu’n ymadael â’r rhan o’r harbwr, sef rhwng y fan hon a’r bont, ar lanw uchel. Codid yr offer a’i storio ddiwedd pob haf.\nErbyn 1885 roedd Evan Loyn, tafarnwr a masnachwr glo, wedi darparu ei fersiwn ei hunan o’r siwrnai. Yr enw a roddwyd ar y cerbyd pedair sedd oedd yr “Aeron Express”. Ceir llun ohono ar y cerdyn post uchod. Ar “Ddydd Mercher Mawr” y ffair ym mis Gorffennaf 1896, prynwyd 1,000 o docynnau dimai ar gyfer y siwrnai. Talodd ryw 12,000 o deithwyr am daith yn ystod haf 1901. Erbyn hynny, deiliaid prydles yr harbwr yn unig oedd â’r hawl ar y “carriage bach”.\nBuwyd wrthi’n trefnu teithiau tan yn gynnar yn y 1930au. Bu cerbyd tebyg yn croesi’r afon am rai blynyddoedd ddiwedd y 1980au a dechrau’r 1990au.\nCod post: SA46 0BU Map


Dydd Iau 19 Awst 2021, 09:32\nWelsh Government response to latest NHS Wales performance data.\nDatganiad Llywodraeth Cymru ar Ddata Perfformiad a Gweithgarwch diweddaraf GIG Cymru a gyhoeddwyd heddiw (dydd Iau 19 Awst)\nDywedodd llefarydd ar ran Llywodraeth Cymru: “Mae amseroedd aros ar gyfer triniaethau yn parhau i gynyddu. Fodd bynnag, mae’n galonogol gweld bod gwelliant yn cael ei wneud – mae nifer y cleifion sy’n aros dros 52 wythnos wedi gostwng am y trydydd mis yn olynol. Yn ogystal, gwelwyd y nifer mwyaf o ymgyngoriadau arbenigol yn cael eu cwblhau a thriniaethau’n dechrau mewn unrhyw fis ers dechrau’r pandemig.\nY ffigurau ar gyfer nifer y cleifion a ddechreuodd eu triniaeth gyntaf am ganser a nifer y cleifion a ddechreuodd driniaeth o fewn yr amser targed oedd yr ail uchaf ers i’r dull casglu data presennol ddechrau.\nHeddiw, fe wnaethom gyhoeddi £140m ychwanegol i helpu GIG Cymru i fynd i’r afael â’r rhestr o driniaethau a ohiriwyd yn ystod pandemig Covid. Mae’r cyllid hwn yn ychwanegol i’r £100m cychwynnol a gyhoeddwyd ym mis Mai.\nMae’r pwysau ar wasanaethau brys yn parhau i gynyddu. Cafodd y gwasanaeth ambiwlans fwy o alwadau’r mis diwethaf nag mewn unrhyw fis ers i’r pandemig ddechrau. Roedd derbyniadau mewn adrannau achosion brys hefyd ar eu huchaf ers dechrau’r pandemig.\nRydym yn annog pobl i ystyried yr opsiynau gorau ar gyfer eu gofal, ac i beidio o reidrwydd â mynd i’r adran achosion brys leol. I gael y gofal cywir y tro cyntaf, gall pobl hefyd ddefnyddio’r gwasanaeth 111 ar-lein a’u fferyllfa leol pan fo hynny’n briodol.\nFis diwethaf, cyhoeddodd y Gweinidog Iechyd gynlluniau i drawsnewid darpariaeth gofal brys a gofal mewn argyfwng, gyda chymorth £25m y flwyddyn. Rydym yn gweithio gyda byrddau iechyd i roi’r cynlluniau hyn ar waith mewn da bryd cyn y gaeaf.”\nMae'r data ar gael yma:


Jos 11 | CYM | STEP | Pan glywodd Jabin, brenin Chatsor, beth oedd wedi digwydd, dyma fe'n anfon neges at frenhinoedd eraill yr ardal honno – y brenin Iobab yn Madon, brenin Shimron, brenin Achsaff,\nYr Ymgyrch i'r Gogledd\nTaro Jabin a brenhinoedd eraill y Gogledd\n1Pan glywodd Jabin, brenin Chatsor, beth oedd wedi digwydd, dyma fe'n anfon neges at frenhinoedd eraill yr ardal honno – y brenin Iobab yn Madon, brenin Shimron, brenin Achsaff, 2a'r brenhinoedd oedd yn teyrnasu yn y bryniau i'r gogledd, yn Nyffryn Iorddonen ▼\n▼11:2 Nyffryn Iorddonen Hebraeg, “Araba”.\ni'r de o Lyn Galilea ▼\n▼11:2 Lyn Galilea Hebraeg, “Llyn Cinnereth”, enw cynharach ar y llyn.\n, ar yr iseldir ac ar arfordir Dor yn y gorllewin. 3Daeth Canaaneaid o gyfeiriad y dwyrain a'r gorllewin, Amoriaid, Hethiaid, Peresiaid, a Jebwsiaid o'r bryniau, a Hefiaid o'r ardal wrth droed Mynydd Hermon yn Mitspa. 4Daeth y brenhinoedd yma i gyd allan gyda'i byddinoedd – roedd gormod ohonyn nhw i'w cyfrif! Roedden nhw fel y tywod ar lan y môr! Ac roedd ganddyn nhw lot fawr o geffylau a cherbydau rhyfel. 5Daethon nhw i gyd at ei gilydd wrth Ddyfroedd Merom, i ymladd yn erbyn Israel. 6Ond dyma'r Arglwydd yn dweud wrth Josua, “Paid bod ag ofn. Erbyn tua'r adeg yma yfory bydda i wedi gwneud yn siŵr eu bod nhw i gyd yn gorwedd yn farw o flaen Israel. Gwna eu ceffylau yn gloff, a llosga eu cerbydau rhyfel.”\n7Felly dyma Josua a'i fyddin yn ymosod arnyn nhw yn ddi-rybudd wrth Ddyfroedd Merom. 8Dyma'r Arglwydd yn rhoi'r fuddugoliaeth i fyddin Israel. Ac aeth byddin Israel ar eu holau yr holl ffordd i Sidon a Misreffoth-maim, a hefyd Dyffryn Mitspe yn y dwyrain, a'i taro nhw i lawr. Wnaethon nhw adael neb ar ôl yn fyw. 9Wedyn dyma Josua yn gwneud y ceffylau'n gloff ac yn llosgi'r cerbydau rhyfel, yn union fel roedd yr Arglwydd wedi gorchymyn.\n10Wedyn dyma Josua yn troi yn ôl a concro tref Chatsor a lladd y brenin yno. (Chatsor oedd wedi bod yn arwain y teyrnasoedd yma i gyd.) 11Dyma nhw'n lladd pawb yno – gafodd yr un enaid byw ei adael ar ôl. Yna dyma nhw'n llosgi'r dref.\n12Aeth Josua yn ei flaen i goncro'r trefi brenhinol i gyd, a lladd pawb oedd yn byw ynddyn nhw, yn union fel roedd Moses, gwas yr Arglwydd, wedi gorchymyn. 13Ond wnaeth pobl Israel ddim llosgi unrhyw un o'r trefi hynny oedd wedi ei hadeiladu ar garnedd. Chatsor oedd yr unig un gafodd ei llosgi. 14Cymerodd pobl Israel bopeth gwerthfawr o'r trefi, a chadw'r anifeiliaid. Ond cafodd y boblogaeth i gyd eu lladd – adawyd neb yn fyw.\nY tiroedd ennillodd Josua\n15Roedd Moses, gwas yr Arglwydd, wedi dweud wrth Josua beth roedd yr Arglwydd wedi ei orchymyn, a dyna wnaeth Josua. Gwnaeth bopeth oedd yr Arglwydd wedi ei ddweud wrth Moses. 16Llwyddodd Josua i goncro'r wlad gyfan, gan gynnwys y bryniau a'r iseldir yn y de, y Negef, tir Gosen, Dyffryn Iorddonen ▼\n▼11:16 Dyffryn Iorddonen Hebraeg, “Araba”.\n, a bryniau ac iseldir Israel yn y gogledd hefyd. 17Concrodd bobman o fynydd Halac sydd i gyfeiriad Edom yn y de, yr holl ffordd i Baal-gad yn y dyffryn rhwng Mynydd Hermon a bryniau Libanus. Daliodd bob un o'u brenhinoedd, a'u lladd.\n18Roedd Josua wedi bod yn rhyfela yn erbyn y brenhinoedd yma am amser hir iawn. 19Wnaeth neb ohonyn nhw gytundeb heddwch gyda phobl Israel (ar wahân i'r Hefiaid yn Gibeon). Roedd rhaid i bobl Israel frwydro yn eu herbyn nhw i gyd. 20Roedd yr Arglwydd ei hun wedi eu gwneud nhw'n ystyfnig, er mwyn iddyn nhw frwydro yn erbyn Israel. Roedd e eisiau i Israel eu dinistrio nhw'n llwyr, yn gwbl ddidrugaredd, fel roedd e wedi gorchymyn i Moses.\n21Yn ystod y cyfnod yma, llwyddodd Josua a'i fyddin i ddinistrio disgynyddion Anac hefyd, oedd yn byw yn y bryniau – yn Hebron, Debir, Anab, a gweddill bryniau Jwda ac Israel. Lladdodd Josua nhw i gyd, a dinistrio eu trefi. 22Doedd neb o ddisgynyddion Anac ar ôl lle mae pobl Israel yn byw. Ond roedd rhai yn dal ar ôl yn Gasa, Gath ac Ashdod. ▼\n▼11:22 Gasa, Gath, ac Ashdod Trefi yn Philistia.\n23Felly roedd Josua wedi concro'r wlad i gyd, fel roedd yr Arglwydd wedi addo i Moses. A dyma Josua yn rhannu'r wlad rhwng y llwythau, ac yn rhoi eu tiriogaeth arbennig i bob un.


Datganiad Privacy Shield Blackboard | Blackboard Help\nDatganiad Privacy Shield Blackboard\nPrivacy Shield Blackboard\nMae Blackboard, Inc., Blackboard Connect, Inc., a Schoolwires, Inc. ("Blackboard") yn cydymffurfio â Fframwaith Privacy Shield rhwng yr UE ac UDA fel y nodir gan Adran Masnach yr Unol Daleithiau ynghylch casglu, defnyddio a chadw gwybodaeth bersonol a dderbyniwyd o’r Ardal Economaidd Ewropeaidd (“AEE") a’r Deyrnas Unedig ("DU"). Mae Blackboard wedi ardystio ei fod yn glynu wrth egwyddorion rhybudd, dewis, atebolrwydd ar gyfer trosglwyddo ymlaen, diogelwch, uniondeb data a chyfyngiad pwrpas, mynediad, a gofyn cymorth, gorfodi a rhwymedigaeth Privacy Shield ("Egwyddorion"). Os oes unrhyw wrthdaro rhwng y polisïau yn y Datganiad hwn ac Egwyddorion y Privacy Shield, bydd yr Egwyddorion yn cael blaenoriaeth. I ddysgu mwy am Privacy Shield, ewch i wefan Privacy Shield Adran Masnach yr Unol Daleithiau: https://www.privacyshield.gov/. Am ragor o wybodaeth am ein hardystiad Privacy Shield, gweler: https://www.privacyshield.gov/participant?id=a2zt0000000TOD9AAO.\nAm wybodaeth gyffredinol am ein hymrwymiad at breifatrwydd data, gweler ein Canolfan Preifatrwydd a’n Datganiad Preifatrwydd.\nPwrpas y Datganiad Privacy Shield Blackboard hwn ("Datganiad") yw amlinellu sut rydym yn cydymffurfio ag Egwyddorion Privacy Shield mewn perthynas â'r wybodaeth bersonol a gasglwn. Os hoffech gael gwybodaeth ychwanegol am ein harferion preifatrwydd mewn cysylltiad â gwybodaeth a gesglir ar y wefan hon yn gyffredinol, cyfeiriwch at ein Datganiad Preifatrwydd. Os oes unrhyw wrthdaro rhwng y Datganiad hwn a’r Datganiad Preifatrwydd, bydd y Datganiad hwn yn cael blaenoriaeth.\nMae'r Datganiad hwn yn berthnasol i unrhyw wybodaeth bersonol a dderbyniwyd gan Blackboard o’r AEE neu'r DU sydd yn ddibynnol ar Privacy Shield.\nGweithgareddau Prosesu Data Blackboard\nMae Blackboard ar adegau yn gweithredu fel prosesydd data neu reolwr data wrth brosesu data personol a drosglwyddir o'r AEE neu'r DU, yn dibynnu ar y cynnyrch neu'r gwasanaeth Blackboard. Er y gall y mathau o ddata a gasglwyd a phroseswyd gan Blackboard amrywio yn dibynnu ar y cynnyrch a dewisiadau ein cwsmeriaid, mae'r data a gasglwn fel arfer yn cynnwys gwybodaeth bersonol sy'n ymwneud â myfyrwyr a defnyddwyr eraill ein cynnyrch a'n gwasanaethau ac ysgolion/sefydliadau, gwybodaeth bilio a thaliadau, ymddygiad pori gwe a gwybodaeth arall sy'n ymwneud â dyfais defnyddiwr a ddefnyddir i gael mynediad at y gwasanaethau, a gwybodaeth arall fel y’i disgrifir yn ein Datganiad Preifatrwydd. Mae Blackboard yn prosesu'r data hwn at ddibenion darparu ein gwasanaethau busnes a defnyddwyr; bilio a thaliadau; gwasanaeth cwsmeriaid a chymorth cynnyrch; cyfathrebu a marchnata; dadansoddiadau i lywio a gwella ein gwasanaethau; pwrpasau mewnol eraill.\nRhybudd. Byddwn yn rhoi rhybudd i unigolion o'n harferion casglu a phrosesu data yn ein Datganiad Preifatrwydd, sy'n disgrifio'r wybodaeth bersonol a gasglwn, pwrpas a defnydd gwybodaeth bersonol, y categorïau o drydydd partïon y gallwn rannu gwybodaeth o'r fath â hwy (a'r rhesymau yr ydym yn gwneud hynny), hawl yr unigolyn i gael mynediad at wybodaeth o'r fath, y dewisiadau a'r modd y gall yr unigolyn gyfyngu ar y defnydd a datgeliad o wybodaeth bersonol, a datgeliadau eraill sy'n gyson â'r Egwyddor Rhybuddio. Pan fyddwn yn prosesu gwybodaeth bersonol ar ran sefydliad addysgol neu sefydliad arall (pob un yn "Sefydliad") y mae gennych berthynas uniongyrchol gydag ef, byddwn yn gweithio gyda hwy i'w helpu i roi rhybudd priodol i chi.\nDewis. Rydym yn cynnig cyfle i unigolion optio allan o wybodaeth bersonol (neu i roi caniatâd optio i mewn penodol ar gyfer gwybodaeth sensitif): (i) yn cael ei datgelu i drydydd parti (heblaw i ddarparwr gwasanaeth neu yn unol â chais cyfreithlon fel y nodir isod), neu (ii) yn cael ei defnyddio at ddiben sy'n wahanol i'r pwrpas y cafodd ei chasglu'n wreiddiol (fel y nodir yn ein Datganiad Preifatrwydd) neu ei hawdurdodi gennych wedyn os bydd amgylchiadau o'r fath yn codi. Mae gennych hefyd y gallu i optio allan ar unrhyw adeg o ddefnydd o’ch gwybodaeth bersonol at ddibenion marchnata uniongyrchol, trwy ddilyn y gweithdrefnau dad-danysgrifio a nodir yn y post. Er mwyn ymarfer yr hawl hon, mewngofnodwch i'ch cyfrif drwy'r Gwasanaethau a defnyddiwch y swyddogaeth ddynodedig. Os oes gennych gwestiynau pellach sy'n gysylltiedig â'r uchod, gallwch hefyd gysylltu â ni yn [email protected] (cyfeiriad e-bost a ddiogelwyd). Pan fyddwn yn prosesu gwybodaeth bersonol ar ran Sefydliad, byddwn yn gweithio gyda'r Sefydliad hwnnw i gydymffurfio ag unrhyw ddewisiadau unigolyn ar gyfer cyfyngu ar ddefnydd neu ddatgelu gwybodaeth bersonol.\nTrosglwyddiadau Ymlaen (Trosglwyddo i Drydydd Partïon). Efallai y bydd Blackboard yn trosglwyddo gwybodaeth bersonol i drydydd partïon penodol (fel y’i disgrifir yn ein Datganiad Preifatrwydd). Pan fyddwn yn trosglwyddo gwybodaeth bersonol i drydydd parti, byddwn yn cymryd camau rhesymol a phriodol i sicrhau bod y trydydd parti yn prosesu gwybodaeth bersonol at ddibenion cyfyngedig a phenodol ac mewn modd sy'n gyson â rhwymedigaethau Privacy Shield Blackboard. Pan fo’r trosglwyddiad i asiant trydydd parti sy'n gweithredu ar ein rhan, mae'n bosibl y bydd Blackboard yn atebol os yw trydydd partïon o'r fath yn methu â bodloni'r rhwymedigaethau hynny, ac rydym yn gyfrifol am y digwyddiad sy'n achosi'r difrod.\nDiogelwch. Rydym yn cymryd mesurau rhesymol a phriodol i ddiogelu gwybodaeth bersonol rhag colled, camddefnyddio a mynediad, datgelu, newid neu ddinistrio heb ganiatâd. Rydym wedi gweithredu gweithdrefnau corfforol, electronig a rheolaethol priodol i helpu i ddiogelu a sicrhau gwybodaeth bersonol rhag colled, camddefnyddio, neu fynediad, datgelu, newid neu ddinistrio heb awdurdod.\nUniondeb Data a Therfyn Diben. Byddwn yn prosesu gwybodaeth bersonol mewn modd sy'n gydnaws â'r diben y cafodd ei chasglu neu ei hawdurdodi gan unigolion. Pan fyddwn yn derbyn gwybodaeth bersonol gan Sefydliad, y Sefydliad fydd yn pennu'r dibenion hynny. I'r graddau angenrheidiol ar gyfer y dibenion hynny, byddwn yn cymryd camau rhesymol i sicrhau bod gwybodaeth bersonol yn gywir, yn gyflawn, yn gyfredol ac yn ddibynadwy ar gyfer ei ddefnydd bwriedig.\nMynediad. Mae gan unigolion yn yr AEE a'r DU yr hawl i fynediad rhesymol at y wybodaeth bersonol amdanoch sydd gennym. Ar gais, byddwn hefyd yn cymryd camau rhesymol i gywiro, diweddaru, diwygio neu ddileu unrhyw wybodaeth a ddangosir i fod yn anghywir, ac eithrio pan fyddai'r baich neu'r gost o wneud hynny yn anghymesur i'r risgiau i'ch preifatrwydd yn yr achos dan sylw neu lle byddai hawliau trydydd partïon yn cael eu torri. Pan fyddwn yn prosesu gwybodaeth bersonol ar ran Sefydliad, byddwn yn cyfeirio unrhyw geisiadau unigol am fynediad neu i gyfyngu ar ddefnydd neu ddatgeliad i'r Sefydliad, a byddwn yn gweithio gyda'r fath Sefydliad i gydymffurfio â cheisiadau o'r fath yn unol â'r gyfraith berthnasol a'n rhwymedigaethau o dan y Privacy Shield.\nAwdurdodaeth a Gorfodaeth. Fel rhan o'n cyfranogiad yn Privacy Shield, rydym yn ddarostyngedig i bwerau ymchwilio a gorfodi Comisiwn Masnach Ffederal yr Unol Daleithiau.\nCeisiadau Cyfreithlon. Efallai y bydd yn ofynnol i Blackboard ddatgelu gwybodaeth bersonol mewn ymateb i geisiadau cyfreithlon gan awdurdodau cyhoeddus, gan gynnwys cwrdd â gofynion diogelwch cenedlaethol neu ofynion gorfodi'r gyfraith.\nCysylltu â Blackboard a Gofyn Cymorth. Os oes gennych unrhyw gwestiynau am y Datganiad hwn neu'r wybodaeth a gasglwn gennych sy’n dibynnu ar Privacy Shield, cysylltwch â ni yn [email protected] (cyfeiriad e-bost a ddiogelwyd) neu ysgrifennwch at:\nOs ydych yn pryderu ynghylch sut mae gwybodaeth bersonol rydych wedi'i darparu i Blackboard wedi cael ei defnyddio, anfonwch eich ymholiad neu'ch cwyn atom yn gyntaf i'r cyfeiriad a restrir uchod. Mae Blackboard yn cymryd pob pryder ynghylch preifatrwydd a defnydd o wybodaeth bersonol yn ddifrifol iawn, a bydd yn ymdrechu i ymateb i chi o fewn 45 diwrnod ar ôl derbyn cwyn.\nOs na fyddwn yn ymateb o fewn yr amser hwnnw, neu os nad yw ein hymateb yn mynd i'r afael â'ch pryderon yn ddigonol, gallwch gyflwyno'ch cwyn yn rhad ac am ddim i JAMS, sef darparwr datrys anghydfodau Privacy Shield dynodedig Blackboard, gan ddefnyddio'r ddolen hon: https://www.jamsadr.com/file-an-eu-us-privacy-shield-or-safe-harbor-claim.\nEfallai y bydd amgylchiadau hefyd pan ellir datrys anghydfodau trwy broses gyflafareddu gorfodol Privacy Shield. Gweler gwefan Privacy Shield am ragor o wybodaeth:\nDiweddarwyd y Datganiad hwn ddiwethaf ar 10 Rhagfyr 2020.


Polisi Preifatrwydd | Cyngor Tref Caernarfon\nCartref > Cyfreithiol > Polisi Preifatrwydd\nEr mwyn ymgymryd â’i fusnes, gwasanaethau a dyletswyddau, mae Cyngor Tref Frenhinol Caernarfon yn prosesu data o wahanol fathau sy’n ymwneud â’i weithrediadau ei hun a rhai data y mae’n eu trin ar ran partneriaid. Yn gyffredinol, gellir dosbarthu’r data hyn fel a ganlyn:\nBydd Cyngor Tref Frenhinol Caernarfon yn mabwysiadu gweithdrefnau ac yn rheoli’n gyfrifol yr holl ddata y mae’n eu trin a bydd yn parchu cyfrinachedd ei ddata ei hun a data sy’n eiddo i sefydliadau y mae’n gweithio mewn partneriaeth â nhw ac i aelodau o’r cyhoedd. Mewn rhai achosion, bydd ganddo rwymedigaethau contractiol yng nghyswllt data cyfrinachol yn ogystal â chyfrifoldebau cyfreithiol penodol am wybodaeth bersonol a sensitif o dan ddeddfwriaeth diogelu data.\nBydd y Cyngor Tref yn adolygu ac yn diwygio’r polisi hwn o bryd i’w gilydd yng ngoleuni profiad, sylwadau gan wrthrychau data a chanllawiau gan Swyddfa’r Comisiynydd Gwybodaeth.\nMae Cyngor Tref Frenhinol Caernarfon yn cydnabod y bydd yn rhaid iddo ar brydiau gadw a phrosesu gwybodaeth sensitif a phersonol am ei gyflogeion ac am y cyhoedd. Felly mae wedi mabwysiadu’r polisi hwn nid yn unig i gyflawni ei rwymedigaethau cyfreithiol ond hefyd i sicrhau safonau uchel.\nBydd y Rheoliad Cyffredinol ar Ddiogelu Data a ddaeth i rym ar 25 Mai 2018, fel Deddf Diogelu Data 1998 o’i flaen, yn ceisio cadw cydbwysedd rhwng hawliau unigolion a buddiannau’r rheini fel y Cyngor Tref sydd weithiau’n cystadlu â’r hawliau hynny, sydd â rhesymau dilys dros ddefnyddio gwybodaeth bersonol.\nMae Cyngor Tref Frenhinol Caernarfon yn prosesu data personol er mwyn:\nRhoddir sylw penodol i brosesu unrhyw wybodaeth bersonol sensitif a bydd y Cyngor Tref yn sicrhau bod o leiaf un o’r amodau isod wedi’i fodloni:\nY Cyngor Tref fel corff corfforaethol sy’n gyfrifol yn y pen draw am sicrhau cydymffurfio â’r\nddeddfwriaeth ar Ddiogelu Data. Mae’r Cyngor wedi dirprwyo’r cyfrifoldeb hwn o ddydd i ddydd i Glerc y Dref.\nFfôn: 01286 672943\nGohebu: Clerc y Dref, Adeilad yr Institiwt, Allt Pafiliwn, Caernarfon LL55 1AS\nMae Cyngor Tref Frenhinol Caernarfon yn monitro amrywiaeth ei gyflogeion, a’i Gynghorwyr, er mwyn sicrhau nad oes gwahaniaethu amhriodol neu anghyfreithlon yn y ffordd y mae’n cynnal ei weithgareddau. Mae’n trin data mewn ffordd debyg mewn perthynas â darpar gyflogeion. Bydd y data hyn yn cael eu trin yn gyfrinachol bob amser. Dim ond unigolion sydd wedi’u hawdurdodi o fewn y Cyngor fydd yn cael eu gweld ac ni fyddant yn cael eu datgelu i unrhyw gyrff neu unigolion eraill. Ni fydd gwybodaeth am amrywiaeth byth yn cael ei defnyddio fel maen prawf ar gyfer dewis ac ni fydd ar gael i eraill sy’n gysylltiedig â’r broses recriwtio. Bydd data dienw a geir drwy fonitro amrywiaeth yn cael eu defnyddio at ddibenion monitro a gellir eu cyhoeddi a’u trosglwyddo i gyrff eraill.\nBydd y wybodaeth a ddarperir (gwybodaeth bersonol fel enw, cyfeiriad, cyfeiriad e‐bost, rhif ffôn) yn cael ei phrosesu a’i storio fel y bydd modd i ni gysylltu, ymateb neu gynnal y trafodiad y mae’r unigolyn wedi gofyn amdano. Drwy gynnal trafodiad â Chyngor Tref Frenhinol Caernarfon, tybir bod unigolion yn rhoi cydsyniad i ddefnyddio a throsglwyddo’r data personol a ddarparwyd ganddynt yn unol â’r polisi hwn. Er hynny, lle bynnag y bo modd, gofynnir am gydsyniad ysgrifenedig penodol. Cyfrifoldeb yr unigolion hynny yw sicrhau bod y Cyngor Tref yn gallu cadw eu data personol yn gywir a chyfredol. Ni fydd y wybodaeth bersonol yn cael ei rhannu neu ei darparu i unrhyw drydydd parti arall na’i defnyddio at unrhyw ddiben heblaw’r un y darparwyd hi ar ei gyfer.\nY Rheoliad Cyffredinol ar Ddiogelu Data (a Deddf Diogelu Data) Erthygl 6 (1) (a) (b) ac (e) Prosesir y wybodaeth ar ôl cael cydsyniad gan wrthrych y data, neu Mae’r prosesu’n angenrheidiol i gydymffurfio â rhwymedigaeth gyfreithiol.\nMae’r Cyngor Tref yn gofalu am ddiogelwch data personol. Rydym yn sicrhau bod eich gwybodaeth yn cael ei diogelu rhag ei gweld gan rai sydd heb eu hawdurdodi, rhag ei cholli, ei hystumio, ei ffugio, ei dinistrio neu ei datgelu heb awdurdod. Gwneir hyn drwy fesurau technegol priodol a pholisïau priodol. Byddwn yn cadw’ch data i’w defnyddio at y diben y cawsant eu casglu ar ei gyfer yn unig a dim ond am y cyfnod sydd ei angen: ar ôl hynny, byddant yn cael eu dileu.\nCywiro Gwybodaeth: Os yw’n credu bod y wybodaeth rydym yn ei dal amdano yn anghywir, gall gysylltu â ni fel y gallwn ei diweddaru a chadw eu data yn gywir. Cysylltwch â Chlerc y Dref.\nDileu Gwybodaeth: Os yw’r unigolyn yn dymuno i’r Cyngor Tref ddileu’r wybodaeth amdano, gall wneud hynny drwy gysylltu â Chlerc y Dref.\nYr Hawl i Wrthwynebu: Os yw’r unigolyn yn credu nad yw ei ddata yn cael eu prosesu at y diben y cawsant eu casglu ar ei gyfer, gall wrthwynebu drwy gysylltu â Chlerc y Dref neu’r Swyddog Diogelu Data.\nNid yw’r Cyngor Tref yn gwneud penderfyniadau drwy ddulliau wedi’u hawtomeiddio nac yn proffilio data personol unigolion.\nTrefnu i Wybodaeth Fod Ar Gael\nMae’r Cyngor yn trefnu i lawer o wybodaeth fod ar gael yn rheolaidd drwy ei\nGynllun Cyhoeddi, heb aros i bobl wneud cais penodol amdani. Pwrpas y cynllun yw cymell pobl leol i ymddiddori yng ngwaith y Cyngor a’i rôl yn y gymuned.\nYn unol â’r darpariaethau yn Neddf Rhyddid Gwybodaeth 2000, mae’r Cynllun hwn yn pennu’r dosbarthiadau o wybodaeth y mae’r Cyngor yn eu cyhoeddi neu’n bwriadu eu cyhoeddi. Mae Canllaw Gwybodaeth ar ei gyfer sy’n rhoi mwy o fanylion am yr hyn y bydd y Cyngor yn trefnu iddo fod ar gael gyda’r gobaith y bydd hyn yn ei gwneud yn haws i bobl gael gafael arno.\nRhaid rhoi hysbysiad statudol am gynnal holl gyfarfodydd ffurfiol y Cyngor a’i bwyllgorau ar hysbysfyrddau a’r Wefan a thrwy ei anfon i’r cyfryngau lleol. Mae’r Cyngor yn cyhoeddi rhaglen flynyddol ym mis Mai bob blwyddyn. Mae’r holl gyfarfodydd ffurfiol yn agored i’r cyhoedd a’r wasg ac mae adroddiadau i’r cyfarfodydd hynny a phapurau cefndir perthnasol ar gael i’w gweld gan y cyhoedd. Mae’r Cyngor yn croesawu cyfranogiad gan y cyhoedd ac mae’n cynnwys sesiwn cyfranogi cyhoeddus ym mhob cyfarfod o’r Cyngor a’i bwyllgorau. Mae manylion am hyn yn Rheolau Sefydlog y Cyngor sydd ar gael ar ei Wefan neu yn ei Swyddfeydd.\nWeithiau, gall angen godi i’r Cyngor neu ei bwyllgorau ystyried materion yn breifat. Enghreifftiau o hyn yw materion sy’n ymwneud â manylion personol staff, neu aelod o’r cyhoedd, neu lle mae manylion i’w trafod sy’n sensitif am resymau masnachol neu gontractiol. Er mwyn i hyn ddigwydd, rhaid pasio penderfyniad ffurfiol sy’n cau allan y wasg a’r cyhoedd ac yn datgan y rhesymau am hynny. Mae cofnodion yr holl gyfarfodydd ffurfiol, yn cynnwys y rhannau cyfrinachol ohonynt, yn ddogfennau cyhoeddus.\nMae’r Rheoliadau ar Weithredu Agored gan Gyrff Llywodraeth Leol 2014 yn ei gwneud yn ofynnol i gofnodion ysgrifenedig gael eu gwneud o benderfyniadau penodol a wneir gan swyddogion o dan bwerau sydd wedi’u dirprwyo. Nid yw’r rhain yn benderfyniadau arferol ar weithredu a gweinyddu fel rhai sy’n ymwneud â rhoi cyfarwyddiadau i’r gweithlu neu dalu anfoneb sydd wedi’i chymeradwyo gan y Cyngor, ond fe fyddent yn cynnwys camau brys a gymerir ar ôl ymgynghori â’r Cadeirydd, fel ymateb i gais cynllunio cyn cynnal cyfarfod o’r Cyngor, hynny yw, penderfyniadau a fyddai wedi’u gwneud gan y Cyngor neu gan bwyllgor pe na byddai’r dirprwyo wedi digwydd.\nMae Rheoliadau 2014 hefyd yn diwygio Deddf Cyrff Cyhoeddus (Derbyn i Gyfarfodydd) 1960 i ganiatáu i’r cyhoedd neu’r wasg ffilmio, tynnu llun neu wneud recordiad clywedol o gyfarfodydd cynghorau a phwyllgorau sy’n agored i’r cyhoedd fel arfer. Bydd y Cyngor yn hwyluso recordio o’r fath lle bo modd oni bai ei fod yn tarfu ar eraill. Bydd yn cymryd camau hefyd i sicrhau bod plant, pobl agored i niwed ac aelodau o‘r cyhoedd sy’n gwrthwynebu cael eu ffilmio yn cael eu diogelu heb danseilio pwrpas ehangach y cyfarfod.\nBydd y Cyngor yn falch o wneud trefniadau arbennig ar gais ar gyfer personau nad yw’r Saesneg yn iaith gyntaf iddynt neu’r rheini sydd ag anawsterau o ran y clyw neu’r golwg.\nBydd y Cyngor yn ymgymryd â gwiriadau yn ôl yr angen o staff ac Aelodau gyda’r Gwasanaeth Datgelu a Gwahardd a bydd yn cydymffurfio â’i God Ymddygiad mewn perthynas â storio, trafod, defnyddio, cadw a gwaredu Datgeliadau a Gwybodaeth Datgelu mewn ffordd ddiogel. Bydd yn cynnwys gweithdrefn gweithredu briodol yn ei system integredig ar gyfer rheoli ansawdd.\nTrin Data yn Dryloyw\nMae’r Cyngor wedi penderfynu gweithredu’n unol â’r Cod Ymarfer a Argymhellir i\nAwdurdodau Lleol ar Drin Data yn Dryloyw (Medi 2011). Mae’r cod hwn yn pennu’r prif egwyddorion i awdurdodau lleol ar gyfer gweithredu’n fwy tryloyw drwy gyhoeddi data cyhoeddus a’i amcan yw eu helpu i gyflawni rhwymedigaethau’r fframwaith deddfwriaethol ar gyfer gwybodaeth .\nYstyr “data cyhoeddus” yw’r data ffeithiol, gwrthrychol sy’n sail i benderfyniadau ar bolisi ac a ddefnyddir i asesu gwasanaethau cyhoeddus, neu’r data sy’n cael eu casglu neu eu cynhyrchu wrth ddarparu gwasanaethau cyhoeddus.\nFelly bydd y Cod yn sail i benderfyniadau’r Cyngor ar ryddhau data cyhoeddus a bydd yn sicrhau ei fod yn cymryd camau i gyrraedd safonau uwch ac ymateb i’r arferion gorau wrth iddynt ddatblygu.\nEgwyddorion y Cod yw:\nSeiliedig ar alw: dylai technolegau newydd a dulliau cyhoeddi data fod yn fodd i hybu tryloywder ac atebolrwydd\nAgored: bydd darparu data cyhoeddus yn elfen hanfodol yn null y Cyngor o ymgysylltu â phreswylwyr fel y bydd yn hyrwyddo atebolrwydd iddynt.\nAmserol: cyhoeddir data cyn gynted â phosibl ar ôl eu cynhyrchu.\nMae’r Llywodraeth hefyd wedi cyhoeddi Cod Ymarfer a Argymhellir ychwanegol ar Drin Data yn Dryloyw, ac mae cynghorau plwyf sydd â throsiant (incwm gros neu wariant gros) nad yw’n fwy na £25,000 y flwyddyn yn gorfod cydymffurfio ag ef. Bydd y cynghorau hyn wedi’i hesemptio rhag y gofyniad i gael archwiliad allanol o Ebrill 2017. Mae trosiant Cyngor Tref Frenhinol Caernarfon yn fwy na hyn ond, er hynny, bydd yn sicrhau bod y wybodaeth ganlynol wedi’i chyhoeddi ar ei Wefan er mwyn gallu cael gafael arni’n rhwydd:\nYr holl drafodiadau o fwy na £100.\nAdroddiadau Archwilio Mewnol\nRhestr o gyfrifoldebau Cynghorwyr neu Aelodau\nManylion asedau ar ffurf tir ac adeiladau cyhoeddus\nCofnodion drafft o gyfarfodydd y Cyngor a’i bwyllgorau o fewn un mis\nAgendâu a phapurau cysylltiedig dim hwyrach na thri diwrnod clir cyn y cyfarfod.\nMabwysiadwyd gan Gyngor Tref Frenhinol Caernarfon\nDyddiad Adolygu: 20/04/2021


CLWSTWR PERLLANNAU TREFTADAETH GENEDLAETHOL CYMRU – horticulture Wales\nLansiwyd Clwstwr Perllannau Treftadaeth Genedlaethol Cymru ym mis Chwefror 2019, gan gydweithio ag IBERS ym Mhrifysgol Aberystwyth yng ngogledd Cymru a bydd yn ymestyn ledled Cymru, i hyrwyddo plannu coed ffrwythau amrywiol o dreftadaeth Gymreig, i fapio perllannau ac annog cydweithrediad rhwng tyfwyr i archwilio marchnadoedd newydd a gwneud y gorau o osod prisiau.\nGanwyd y Clwstwr hwn, unwaith eto, yn organig, yn ystod cyfarfod yn IBERS ym Mhrifysgol Aberystwyth. Gallai cynhyrchu afalau a gellyg fod yn ddewis cadarnhaol i dyfwyr sydd angen arallgyfeirio a byddai casgliad Perllannau Treftadaeth Genedlaethol Cymru yn cynyddu gwerth a tharddiad y cnwd. Roedd y bartneriaeth gydag IBERS, a oedd yn meddu ar yr wybodaeth a’r arbenigedd, a Garddwriaeth Cymru, a oedd yn meddu ar dyfwyr a oedd yn dymuno datblygu meysydd newydd o gynnyrch, yn drefniant cydweithio amlwg.\nMae’r Clwstwr yn cyd-fynd yn dda â Deddf Llesiant Cenedlaethau’r Dyfodol Cymru ac yn cydweithio’n frwd â phrosiectau a mentrau eraill, gan gynnwys:\n· Prosiect Cadwch Gymru’n Daclus – Y Goedwig Hir sy’n eistedd law yn llaw â phlannu perllannau treftadaeth\n· Tyfu’r Dyfodol\n· Gardd Fotaneg Genedlaethol Cymru\n· Ymddiriedolaeth Bywyd Gwyllt Gogledd Cymru\n· Cyfeillgar i wenyn, cadw gwenyn a chynhyrchu mêl\n· Agwedd gymdeithasol/cymunedol, yn enwedig mewn perthynas ag iechyd meddwl a lles\nWrth symud ymlaen, anogir y rhai hynny sy’n symud i ffwrdd o gynhyrchu cig, i ddewis opsiwn Treftadaeth Perllannau, gan ei fod yn opsiwn cynnyrch uchel, lle nad oes fawr o waith cynnal a chadw.\nMae rhai aelodau o un rhanbarth yn cynllunio cwmni cynhyrchu sudd afal cydweithredol, lleol. Mae eraill wedi codi cwestiynau ynglŷn ag addasrwydd y pridd mewn rhanbarthau amrywiol ac wedi awgrymu y dylid cynnal ymchwil i benderfynu’r amrywiaethau sy’n gweddu orau i bob rhanbarth. Mae rhaglen bridio ac impio afalau wedi cael ei hawgrymu hefyd i fodloni anghenion yn y dyfodol.


Gwely a Brecwast gyda chysuron o’r cartref.\nAm dros 20 mlynedd mae teithwyr wedi mwynhau ein croeso cynnes yng nghanol cefn gwlad Cymru, cartref i olygfeydd anhygoel a godidog. Gyda dewis o ddewislen gyfandirol neu frecwast wedi’i goginio, mae ein dewisiadau llety yn cynnwys:\nYstafelloedd en suite sengl, dwbl a twin ac ystafelloedd i’r teulu (pob un â theledu a chyfleusterau te/coffi)\n– WIFI am ddim\n– Gwres Canolog\n– Parcio preifat\n– Croeso i anifeiliaid anwes ar ddisgresiwn rheolwr (trefniant ymlaen llaw).\nMae ein lleoliad yn caniatau mynediad hawdd i lawer o safleoedd treftadaeth ddiwylliannol anhygoel, llwybrau cerdded / beicio ac ardaloedd o harddwch naturiol eithriadol. Rydyn ni’n agos at Gaerffili gyda’i chastell godidog a’r bryniau cyfagos, ac o fewn tafliad carreg o Gaerdydd, Casnewydd, Cymoedd De Cymru a’r M4. Edrychwn ymlaen at eich ymweliad.


Dylanwad y genynnau ar oroesi canser y coluddyn - Newyddion - Prifysgol Caerdydd\nDylanwad y genynnau ar oroesi canser y coluddyn\nAm y tro cyntaf, mae gwyddonwyr o Gymru wedi dangos bod amrywiadau genetig cyffredin a etifeddir yn dylanwadu ar ddisgwyliad oes ymhlith cleifion â chanser y coluddyn (CRC).\nDadansoddodd tîm o Ysgol Meddygaeth Prifysgol Caerdydd dros 7,600 o gleifion gyda CRC o 14 o ganolfannau gwahanol ar draws y DU a'r Unol Daleithiau. Daeth i'r amlwg iddynt fod cysylltiad cryf rhwng amrywiad genetig yng ngennyn CDH1 (amgodio E-cadherin) a goroesi.\nDrwy gyfuno data o'r amrywiadau genetig a etifeddir ac amrywiadau sydd wedi'u canfod mewn mathau o ganser, mae gwyddonwyr o'r farn y bydd gan y wybodaeth y maent wedi'i chanfod rôl hollbwysig wrth reoli cyfraddau goroesi cleifion.\nYn ôl arweinydd yr astudiaeth, yr Athro Jeremy Cheadle o Ysgol Meddygaeth Prifysgol Caerdydd: "Mae ein canfyddiadau'n dangos bod cyfradd goroesi cleifion sydd â'r amrywiad genetig penodol, a welir mewn tua 8% o gleifion, yn is a bod disgwyl iddynt fwy tua 4 mis yn llai yng nghyfnod mwyaf dwys y clefyd."\nMeddai Dr Lee Campbell, Rheolwr Cyfathrebu Ymchwil a Phrosiectau Gwyddoniaeth o Ymchwil Canser Cymru, a ariannodd yr astudiaeth yn rhannol: "Mae'r gwaith hwn yn dangos sut gellir defnyddio amrywiolion genetig i roi gwybodaeth o ddefnydd clinigol i gleifion sy'n dioddef canser y coluddyn.\n"Bydd y darn pwysig hwn o ymchwil yn galluogi clinigwyr i wneud penderfyniadau mwy hyddysg am driniaeth ar gyfer unigolion yn y dyfodol, yn ogystal â gwella rhaglenni sgrinio cyfredol neu wyliadwriaeth ar ôl llawdriniaeth ar gyfer y clefyd hwn."\nYchwanegodd Dr Ian Lewis, Cyfarwyddwr Ymchwil a Pholisïau yng Ngofal Canser Tenovus, sydd hefyd wedi ariannu'r astudiaeth hon: "Mae hwn yn gam cyntaf pwysig er mwyn gwella canlyniadau i gleifion canser y coluddyn drwy ddeall y ffactorau genetig dylanwadol yn well. Rydym wrth ein bodd ein bod wedi gallu helpu i ariannu'r gwaith pwysig hwn."\nCefnogwyd yr ymchwil gan Gronfa Bobby Moore o Ymchwil Canser y DU, Gofal Canser Tenovus, Ymddiriedolaeth Kidani, Ymchwil Canser Cymru, y Sefydliad Cenedlaethol ar gyfer Gofal Cymdeithasol ac Ymchwil Iechyd, ac Uned Ymchwil Biofeddygol Geneteg Canser (2011-2015).\nGallwch weld yr adroddiad llawn ymlaen llaw yn Clinical Cancer Research


Uchel polyn golau-gwybodaeth-Yangzhou Xintong trafnidiaeth offer grŵp Co., Ltd\nUchel polyn lamp yw pwynt y ddyfais goleuadau newydd o'r polyn lamp conigol dur a deiliad lamp cyfuniad pŵer uchel 15 mesuryddion uchod yn gyffredin. Mae‟n cynnwys deiliad lamp, mewnol lamp drydan, rod corff a sylfaen. Gellir llunio Pennaeth lamp yn ôl gofynion defnyddwyr, sy'n ymwneud ag amgylchedd, goleuadau anghenion penodol ac wedi penderfynu; Mae cynnwys y lampau mewnol bennaf llifoleuadau a llifoleuadau. Ffynhonnell golau yn NG400 pwysau uchel lamp sodiwm â radiws goleuadau mesuryddion 60. Y namyn corff Mae fel arfer pyramid-siâp un-strwythur corff, ar platiau dur, gydag uchder o 15-40 mesuryddion, bennaf adrannau dau i dri.\n1. y polyn lamp yn gorff rod Llyn octagonal, deuddeg ochr a octagonal, a wneir o gryfder uchel a'r platiau dur o ansawdd uchel drwy torri, plygu a weldio awtomatig. Uchder cyffredinol yn 2, 3, 0, 3, 5, 40 a manylebau eraill. Capasiti gwrthiant gwynt uchaf y dyluniad yn gallu cyrraedd 60 metr yr eiliad. Â'u siasis fflans dur, diamedr 1 m i 1 m. m 2, trwch 30mm i 40m.\n2. Mae'r strwythur swyddogaethol yn bennaf strwythur ffrâm, a deunyddiau addurniadol yn pasio bennaf dur a dur tiwb, tra bod y polyn lamp a lamp plât triniaeth sinc wedi'u dipio poeth.\n3. y system codi trydanol yn cynnwys modur trydan, winch, tri roedd setiau dip poeth galfanedig rhaff wifrau dur a chebl. Gosodir y polyn lamp yn y corff ac mae cyflymder codi mesuryddion 3 i 5 y funud.\n4. y canllaw a system dadlwytho cynnwys olwyn canllaw a braich canllaw er mwyn sicrhau na fydd y ddisg lamp symud llorweddol wrthi'n codi a chodi, er mwyn sicrhau y bydd y ddisg lamp yn methu'n awtomatig oddi ar a cloi gan y bachyn pan fydd yn p LACE.\n5. y goleuadau system drydanol yn meddu 6--2 4 setiau o 4 0 0 0 0 w--1 0 w halid euraid (Gwyn ysgafn), gosodion amcanestyniad a llifoleuadau. Gall y rheolwr amser cyfrifiadurol awtomatig rheoli amser o newid ac ymadael y goleuadau a goleuo rhannol neu lawn.\n6. system amddiffyn mellt: ychwanegu 1 i'r brig lamp. rod mellt hir 5 m, 1 m o hyd yw gwifren ddaear wedi'i osod ar sylfaen tanddaearol a sibrydion â bollt dan ddaear.Awdur: Bunny haul\nPâr o: Datblygu ffyrdd yn Tsieina\nNesaf: Dod o hyd i gyflenwr mawr goleuadau traffig


Llabedlys stipylaidd - Wicipedia\nRhywogaeth: H. scutatus\nMath o blanhigyn, di-flodau, ac un o lysiau'r afu yw Llabedlys stipylaidd (enw gwyddonol: Harpanthus scutatus; enw Saesneg: stipular flapwort). O ran tacson, mae'n perthyn i urdd y Jungermanniales, o fewn y dosbarth Jungermanniopsida.\nMae’r rhywogaeth hon i’w chanfod yng Nghymru. Llysieuyn deiliog bach gwelw i wyrdd llachar yw hwn, di-arogl, gyda dail deulabed llai nag 1 mm o hyd ac yn llydan ar goesynnau sy'n esgyn neu'n codi. Mae'r egin hyd at 1.5 cm o hyd a 0.5-1.5 mm o led.\nSafonwyd yr enw Llabedlys stipylaidd gan un o brosiectau . Mae cronfeydd data Llên Natur (un o brosiectau Cymdeithas Edward Llwyd) ar drwydded agored CC 4.0. Chwiliwch am ragor o wybodaeth ar y rhywogaeth hon ar wefan Llên Natur e.e. yr adran Bywiadur, a chyfrannwch er mwyn datblygu'r erthygl hon ymhellach.\nWedi dod o "https://cy.wikipedia.org/w/index.php?title=Llabedlys_stipylaidd&oldid=9354343"


Gwobr Llyfr y Flwyddyn - Llenyddiaeth Cymru\nHafanEin ProsiectauGwobr Llyfr y Flwyddyn\nTrophies. Credit: Rhys Llwyd\n2016 Winners. Credit: Sioned a Nia Photography\nCynulleidfa yn The Redhouse 2016. Credit: Sioned a Nia Photography\nDyfernir Gwobr Llyfr y Flwyddyn, a weinyddir gan Llenyddiaeth Cymru, i’r gweithiau gorau yn y Gymraeg a’r Saesneg ym maesydd ysgrifennu creadigol a beirniadaeth lenyddol. Dyfernir y gwobrwyon i’r llyfrau gorau a gyhoeddwyd mewn blwyddyn galendr o fewn tri categori: Barddoniaeth, Ffuglen a Ffeithiol Greadigol.\nAdolygiad Llyfr y Flwyddyn 2017\nCefnogaeth aruthrol i’r gwobrau\nYm mis Ionawr 2017 fe gyhoeddodd Llenyddiaeth Cymru ei fod wedi comisiynu adolygiad o Wobrau Llyfr y Flwyddyn. Yn wyneb heriau ariannol cynyddol dros y blynyddoedd diwethaf, comisiynwyd yr adolygiad hwn i edrych ar fodelau busnes a gweinyddu’r gwobrau, gyda’r bwriad o adnabod modelau newydd, cynaliadwy a fyddai’n cynorthwyo’r sefydliad i barhau i’w rhedeg a’u datblygu o flwyddyn i flwyddyn.\nMae’r adolygiad, a gyflawnwyd gan y cwmni cyfathrebu creadigol Mela, bellach wedi’i gwblhau, ac rydym yn hynod falch o nodi fod y darganfyddiadau yn tystio bod cefnogaeth anhygoel i wobr Llyfr y Flwyddyn ymysg y cyhoedd ac ymysg partneriaid, noddwyr a rhanddeiliaid y Gwobrau. Roedd y cyfranogwyr yn unfrydol eu barn fod Llyfr y Flwyddyn yn taro golau ar y diwydiant llenyddol yng Nghymru, a’i fod yn un o elfennau pwysicaf y byd llenyddol.\nGwobr Llyfr y Flwyddyn yn 2017\nWedi cael cyfle i asesu darganfyddiadau’r arolwg, mae Llenyddiaeth Cymru wedi cadarnhau ei fod yn y broses o drefnu Llyfr y Flwyddyn 2017, a fydd yn gwobrwyo’r llyfrau gorau a gyhoeddwyr yn 2016 mewn seremoni wobrwyo yn yr hydref. Fe gyhoeddir rhagor o wybodaeth yn yr haf.\nMae Gwobrau Llyfr y Flwyddyn yn codi proffil llenyddiaeth Cymreig yma yng Nghymru a thu hwnt, ac mae’n galonogol darganfod fod adroddiad hwn yn adlewyrchu hynny. Mae cyfraniadau i’r adolygiad yn nodi fod parodrwydd ymysg partneriaid a rhanddeiliaid i ddarparu rhagor o gymorth i Llenyddiaeth Cymru wrth drefnu, cynnal a hyrwyddo Gwobrau Llyfr y Flwyddyn, a bod brwdfrydedd amlwg tuag at wella partneriaethau presennol.\nBydd Llenyddiaeth Cymru yn ymgynghori â phartneriaid yn yr wythnosau nesaf i drafod trefniadau Gwobr Llyfr y Flwyddyn 2017 yn ogystal â modelau posib ar gyfer gwobrau’r dyfodol.\nYmysg yr argymhellion mae: symleiddio’r broses o feirniadu trwy gyflwyno cyfnod o hidlo llyfrau; codi ffi ar gyfer cyflwyno llyfrau; datblygu cynllun denu noddwyr; cydweithio gwell ar draws y sector er mwyn cynnal digwyddiad mawreddog; ac archwilio ffyrdd o ddatblygu’r noson wobrwyo.\n“Rydym yn hynod o falch fod yr adroddiad hwn wedi cadarnhau ein rhagdybiaeth fod Gwobrau Llyfr y Flwyddyn yn nodwedd hollbwysig ac yn uchafbwynt blynyddol i ddarllenwyr Cymru yn ogystal ag i’r rheini sy’n ymwneud â’r diwydiant llenyddol. Edrychwn ymlaen at gael partneriaid ynghyd i drafod sut y gallwn weithredu’r argymhellion hyn a chydweithio i ddatblygu’r gwobrau er mwyn sicrhau eu bod yn parhau i fod yn llwyddiannus am flynyddoedd i ddod.”\n– Lleucu Siencyn, Prif Weithredwr Llenyddiaeth Cymru\nCyhoeddi Beirniaid Llyfr y Flwyddyn 2017\nY beirniaid ar gyfer y llyfrau Cymraeg yw: Catrin Beard, beirniad ac adolygydd llyfrau; Mari George, bardd ac awdur rhyddiaith; ac Eirian James, perchennog siop lyfrau Palas Print, Caernarfon. Yn beirniadu’r cyfrolau Saesneg mae’r awdur Tyler Keevil, yr ysgolhaig Dimitra Fimi a’r bardd arobryn, Jonathan Edwards.\nCyhoeddir rhagor o fanylion ynglŷn â Gwobr 2017 yn fuan.


Beds - Angelblinds\nGall dodrefn mewn gwirionedd yn cymryd brathiad allan o'ch waled. Dyma pam y dylech edrych ar brynu celfi a ddefnyddiwyd. Edrych at y papur ar gyfer gwerthu iard a phobl neu siopau sy'n gwerthu dodrefn a ddefnyddir sydd yn dal i fod mewn cyflwr gwych. Gallwch bob amser reupholster darnau os oes angen. Bydd hyn yn eich galluogi i arbed cryn dipyn o arian parod. Cymerwch amser i gadw dodrefn caboledig ac yn lân yn rheolaidd. Mae'r ychydig o waith cynnal a chadw yn helpu cadw eich dodrefn yn edrych fel newydd a hefyd yn helpu i gael gwared ar alergenau fel llwch a dander anifeiliaid anwes.Mae'r erthygl hon wedi eich darparu cyfoeth o wybodaeth a all wella eich profiad prynu dodrefn. Cymerwch gyngor hwn gyda chi, gofyn cwestiynau mawr yn y siop ac yn mwynhau eich profiad siopa bod llawer mwy. Awgrymiadau Smart I Helpu Gyda Prynu Dodrefn Dodrefn yn yr hyn yn helpu eich cartref i deimlo'n gysurus. Ond, mae angen i chi wybod rhai pethau cyn mynd i siopa. Bydd Mae'r erthygl hon yn cynnig rhywfaint o gyngor gwych i chi i'ch helpu yn eich ymgyrch i ddod o hyd i'r darnau dodrefn cywir am brisiau y gallwch ei fforddio.Byddai'n hassle fawr pe baech yn cael eich dodrefn cyflwyno dim ond i ddarganfod nad yw'n gweithio iawn. Os ydych yn edmygu'r dodrefn sy'n perthyn i deulu neu ffrindiau, gofynnwch iddynt ble maent yn ei brynu, pwy y gwneuthurwr yn os ydynt yn fodlon ar ansawdd a chysur ohono. Yn aml, gallant roi cyngor gwerthfawr a all eich cadw rhag gwneud prynu gostus ac yn anffodus i chi. Wrth brynu dodrefn, sicrhewch eich bod yn archwilio'r goedwig.Mae llawer o bobl allan yna sydd yn fwy na pharod i adael adolygiadau ar ôl cael profiadau da neu ddrwg. Defnyddiwch hyn o fantais i chi pan fyddwch yn chwilio am le i brynu dodrefn o. Cymerwch amser i gadw dodrefn caboledig ac yn lân yn rheolaidd. Mae'r ychydig o waith cynnal a chadw yn helpu cadw eich dodrefn yn edrych fel newydd a hefyd yn helpu i gael gwared ar alergenau fel llwch a dander anifeiliaid anwes. Gosod llwch ac alergenau eraill yn casglu, yn enwedig ar ddodrefn i ben, gall niweidio ei dros amser, felly mae angen i chi gynnal a'i gadw yn rheolaidd.


Llysenwau Cymraeg - Wicipedia\n"Morris Babwn", Llanrhaeadr-ym-Mochnant yn 1885. Ffotograff gan John Thomas.\nYmddengys ei bod yn arfer gan y Cymry roi llysenw ar ei gilydd ac ar bethau a lleoedd ers gwawr hanes Cymru a cheir llu o enghreifftiau hanesyddol a chyfoes o'r llysenw Cymraeg.\n2 Llysenwau pobl\n4 Llysenwau lleoedd\n5 Llysenwau pethau\nTardd yr enwau hyn o:\nweithredoedd y person megis 'Hywel Dda'\nswydd neu waith, e.e. 'Jones y Gof'\nenw trigfan, yn enwedig enw ffarm neu dŷ, e.e. 'Dafydd Penlan', 'Alun Tŷ'r Ysgol', Dic Penderyn, Catrin o Ferain. Mae'r arfer hwn yn parhau hyd heddiw yng nghefn gwlad. Pe bai rhywun yn symud i ardal arall yna enw'r fro yr hanai ohono fyddai ei arallenw.\nbriodoledd bro neu dref, neu ddigwyddiad hanesyddol\nCeir rhai o'r enghreifftiau cynharaf ar glawr o lysenw Cymraeg ar bobl yn y chwedl Cymraeg Canol Culhwch ac Olwen, e.e. Dillus Barfog, Wrnach Gawr, Gwyddno Garanhir, Lludd Llaw Eraint. Ceir sawl enghraifft yn y Pedair Cainc hefyd, e.e. Teyrnon Twrf Fliant. Ceir un o'r enghreifftiau cynharach oll efallai yng nghanu Taliesin yn enw Fflamddwyn, un o elynion Rheged.\nArferai'r beirdd Cymraeg roi llysenwau (enw barddol) ar ei gilydd, weithiau'n barchus ond weithiau hefyd yn ddigon amharchus, i'n golwg ni o leiaf. Cyfeiria Nennius at y beirdd Blwchfardd a Talhaearn Tad Awen er enghraifft. Ceir llu o engrheifftiau yn enwau Beirdd y Tywysogion a Beirdd yr Uchelwyr, e.e. Elidir Sais, Casnodyn, Yr Ustus Llwyd, Iolo Goch, Llywarch Bentwrch, Mab Clochyddyn, Hywel Ystorm.\nCeir nifer o wahanol fathau o lysenwau. Daw'r canlynol o ardal Ystalyfera:\nGellid rhoi nifer o enghreifftiau o lysenwau cyfoes neu ddiweddar ar bobl. Arfer cyffredin iawn yw enwi rhywun yn ôl ei grefft neu'i alwedigaeth, e.e. 'Siôn y Bocs' a 'Glyn Cysgod Angau' (trefnwyr angladdau), 'Wil Llefrith', a.y.y.b. Mae llysenwau lliwgar yn rhan amlwg o ddiwylliant ardaloedd diwydiannol a threfol Cymru, e.e. Shoni Ben Pwll, Wil Bron Sythu, Gwilym Lampy (a weithiai yn y lamp-room), Mrs Davies Lampost (a phostyn lamp tu allan i'w thŷ).\nMae sawl lle yng Nghymru yn cael ei adnabod gan ei lysenw. Yr enghreifft fwyaf adnabyddus mae'n debyg yw 'Môn Mam Cymru' (Ynys Môn).\nYn perthyn i'r dosbarth hwn a'r uchod hefyd yw llysenwau am bobl o ardal neilltuol. Mae enghreifftiau adnabyddus yn cynnwys 'Moch Môn' (llysenw hanesyddol heb fod yn amharchus), 'Cofis' am bobl tre Caernarfon, a 'Hwntw' am rywun o'r De a 'Gog' am rywun o'r Gogledd. 'Jac-y-do' yw'r enw ar rywun a aned o fewn muriau tref Conwy.\nYn hanesyddol, mae llawer o lysenwau ar bethau yn deillio o fyd amaeth.\n↑ Myrddin ap Dafydd (gol.), Llysenwau (Gwasg Carreg Gwalch, 2007). Cyfres Pigion Llafar Gwlad:4. ISBN 9780863814532 (0863814530)\nWedi dod o "https://cy.wikipedia.org/w/index.php?title=Llysenwau_Cymraeg&oldid=6601688"\nLast edited on 4 Tachwedd 2018, at 19:43\nNewidiwyd y dudalen hon ddiwethaf ar 4 Tachwedd 2018, am 19:43.


Ymateb SuRNICC – Llyr Gruffydd AS/MS\nMewn ymateb i sylwadau Carwyn Jones ynghylch Bwrdd Iechyd Betsi Cadwaladr, dywedodd Llyr Gruffydd AC,\n“Mae Bwrdd Iechyd Betsi Cadwaladr wedi bod mewn mesur arbennig am ddwy flynedd a thra ein bod ni’n croesawi’r gwelliannau, mae’n glir fod yna daith hir o’u blaenau cyn ei fod yn cyrraedd y safon ddisgwyliedig.\n“Mae’r Prif Weinidog yn naturiol am ganolbwyntio ar yr elfennau cadarnhaol, ond mae’n rhaid iddo hefyd gymryd cyfrifoldeb am y penderfyniad a wnaed yn 2013 i symud y gwasanaeth gofal dwys i fabanod newydd anedig drosodd i Arrowe Park. Nid yw’n achos balchder iddo ei fod wedi cymryd ymgyrch a phrotestio torfol er mwyn gorfodi newid meddwl a chomisiynu canolfan gofal dwys i fabanod newydd anedig yng Nglan Clwyd.\n“Y broblem ganolog sy’n wynebu’r Bwrdd Iechyd yw’r diffyg meddygon a nyrsys. Dylai’r Llywodraeth sicrhau fod mwy o feddygon a nyrsys yn cael eu hyfforddi yma yng ngogledd Cymru, oherwydd mae’n fwy tebygol y byddant yn aros yma wedyn. Bydd y Bwrdd Iechyd yn mynd allan i India yn fuan er mwyn ceisio recriwtio fwy o nyrsys. Ond ateb tymor byr yw hyn, ac mae arnom angen atebion ar gyfer y tymor hir.\n“Rydym yn wynebu’r un problemau gyda gwasanaethau meddygon teulu. Mae model newydd Prestatyn i’w weld yn gweithio yno, ond mae’n fater ar gyfer y gogledd gyfan ac angen datrysiad buan. Mae Plaid Cymru wedi bod yn galw ar y Llywodraeth i gyflogi 1,000 o feddygon ychwanegol ers dros bedair blynedd. Petai’r Llywodraeth wedi gwrando a gweithredu yna buasem ni dros hanner ffordd drwy’r broses hyfforddi erbyn hyn, ac yn edrych i gael cohort newydd o feddygon yma ymhen ychydig flynyddoedd. Ond yn hytrach na gweithredu maen nhw wedi eistedd are u dwylo a gwneud dim am y peth, sydd wedi arwain at y broblem yn gwaethygu, a nifer o feddygon yn poeni am ddyfodol eu practis.\n“Mae gan y Prif Weinidog ei ben yn y tywod os ydy o’n credu fod gwasanaethau iechyd y gogledd yn gweithio’n dda. Mae gweithwyr y GIG yn gwneud gwaith gwych mewn amgylchiadau anodd iawn, ond mae’r straen o orfod ymdopi gyda diffyg staff yn golygu fod problemau sylweddol yn datblygu. Mae rhaid i’r Llywodraeth fynd i’r afael a’r problemau yma yn hytrach na chyflwyno atebion tymor byr.\nTags: Arrowe Park, Betsi Cadwaladr, Bwrdd Iechyd, Carwyn Jones, Llyr Gruffydd, Llywodraeth Cymru, Newydd-anedig, Plaid Cymru, Ysbyty Glan Clwyd\nPrevious SURNICC Response\nNext Childcare survey ‘paints a worrying picture’


“Gwastraff egni” meddwl am Joe Allen a Ryan Woods – Golwg360\nGraham Potter, rheolwr Abertawe, am droi ei sylw at herio Middlesbrough\nMae rheolwr tîm pêl-droed Abertawe, Graham Potter wedi dweud wrth golwg360 ei fod yn hapus gyda’i garfan, er i ddau o’r chwaraewyr a ddylai fod yn gwisgo crys yr Elyrch y tymor hwn gyfrannu at fuddugoliaeth Stoke o 1-0 nos Fawrth.\nRhwydodd Joe Allen unig gôl i gêm, wrth i Ryan Woods gael ei enwi’n seren y gêm.\nOnd mewn gwirionedd, mae’r Elyrch wedi colli sawl cyfle i arwyddo’r ddau chwaraewr canol cae dros y blynyddoedd diwethaf.\nDaeth cyfle i arwyddo Joe Allen cyn iddo fynd i Stoke ar ôl ymgyrch lwyddiannus Cymru yn Ewro 2016, ac roedd yr Elyrch wedi gwrthod talu £500,000 yn fwy er mwyn denu Ryan Woods o Brentford cyn i’r ffenest drosglwyddo ddiweddaraf gau.\nAchosodd y ddau broblemau i ddeuawd yr Elyrch yng nghanol y cae, Matt Grimes a Kyle Naughton, un sy’n arfer chwarae yn safle’r cefnwr de ond a gafodd ei symud yn sgil argyfwng anafiadau.\nDywedodd Graham Poter wrth golwg360, “Ro’n i’n hapus gyda Matt Grimes a Kyle Naughton – a George Byers hefyd.\n“Roedden nhw’n fwy nag addas ar y llwyfan hwnnw. Fy her i yw cael y bois yna i gyrraedd yr un lefel â’r rhai ry’n ni’n sôn amdanyn nhw [Joe Allen a Ryan Woods].\n“Ond mae’n wastraff egni i fi boeni am bwy sydd gan y gwrthwynebwyr. Fy ngwaith i yw edrych ar y bois sydd gyda ni fan hyn a’u helpu nhw i wella.”\nTaith i Middlesbrough\nSerch hynny, pan fydd Graham Potter yn edrych ar restr chwaraewyr Middlesbrough ddydd Sadwrn, fe fydd yn anodd anwybyddu rhai o’r enwau mawr sydd yn eu plith.\nMae ganddyn nhw nifer o chwaraewyr â phrofiad helaeth o bêl-droed ar lefel uchel, gan gynnwys Stewart Downing, Muhamed Besic, Daniel Ayala, Britt Assombalonga, Paddy McNair a Jonny Howson.\nYchwanegodd Graham Potter eu bod nhw’n “dîm da sydd tua’r brig am reswm”, a bod ganddyn nhw’r gallu i “ymosod mewn sawl ffordd, mewn chwarae agored ac mewn chwarae gosod”.\nFe fydd y Sais o reolwr yn mynd benben â’r Cymro Tony Pulis, ac mae’n disgwyl cryn her o’r herwydd.\n“Fel y byddech chi’n disgwyl gan dîm Tony Pulis, maen nhw’n wydn iawn, yn drefnus iawn ac yn gallu amddiffyn gyda phedwar, pump neu chwech o chwaraewyr.\n“Ac wrth amddiffyn, mae ganddyn nhw fygythiadau ymosodol hefyd y gallan nhw droi atyn nhw.\n“Mae ganddyn nhw garfan gref iawn ar gyfer y Bencampwriaeth. Os edrychwch chi ar gryfder y garfan, mae ganddyn nhw Assombalonga a Besic, ac roedd ganddyn nhw griw da cyn hynny beth bynnag.\n“Mae Tony yn rheolwr o’r radd flaenaf.”\nY pedwerydd tro iddyn nhw golli o fatiad a mwy yn 2018


Wiliam Rees - Canol Caerdydd - Plaid Cymru Caerdydd\nPostiwyd ar June 25 2020, 10:55 yb\nWiliam Rees ydw i, ymgeisydd Plaid Cymru yng Nghanol Caerdydd ar gyfer etholiad Senedd 2021. Rwy'n ifanc, yn wladgarol ac eisiau gweld Cymru yn llwyddo y tu allan i afael San Steffan.\nYn 2017, symudais o Aberystwyth i Gaerdydd i astudio Gwleidyddiaeth a Chysylltiadau Rhyngwladol ym Mhrifysgol Caerdydd. Rwy'n byw yn yr etholaeth yn Cathays, ac rydw i nawr yn falch o alw Caerdydd yn gartref i mi. Ar ôl cwblhau fy astudiaethau israddedig, o Haf2020 rydw i wedi bod yn gweithio fel ymchwilydd yn Senedd Cymru, yn cefnogi ein Aelodau o’r Senedd.\nCefais fy magu mewn teulu Llafur. Gyda fy nhaid yn Gynghorydd Llafur a fy nhad wedi gweithio yn y mudiad Undebau Llafur am y rhan fwyaf o'i oes. Ond pan yn arddegwr mi benderfynais dorri tir newydd. Rwy’n Gymro i’r carn, ac fe sylweddolais nad oedd y Blaid Lafur yn cynrychioli buddiannau pobl Cymru, gyda Llafur yn fodlon gyda methiant safonau Cymru ym meysydd economaidd, addysg ac iechyd.\nEr gwaethaf i bleidleiswyr yma wrthod y Torïaid, bydd y 5 mlynedd nesaf yn anodd i bobl ledled Caerdydd, wrth i Gymru dderbyn briwsion San Steffan. Gyda thlodi yn codi, rydym yn haeddu cymaint gwell na chamreolaeth gan y Torïaid yn San Steffan, a Llafur ym Mae Caerdydd.\nRwy’n ymgyrchydd diflino ac fel Llywydd Undeb Myfyrwyr Cymraeg mwyaf Cymru, arweiniais ein hymgyrch i sicrhau swyddog Cymraeg llawn amser yn ein hundeb yr holl ffordd i siambr ein Senedd. Rhwng 2019 a 2020 rwyf hefyd wedi bod yn aelod o Bwyllgor Gwaith Plaid Ifanc yn fy rôl fel Swyddog Cyfathrebu.\nBoed yn sefyll mewn undod gyda'n ffrindiau Cwrdaidd, neu staff Brifysgol sydd ar streic, ystyriaf fy hun yn unigolyn sy’n daer dros wrthwynebu anghyfiawnder ac anghydraddoldeb. Yng nghynhadledd Plaid Cymru roeddwn yn falch o gyflwyno’n llwyddiannus cynnig Plaid Ifanc ar Brydau Ysgol Am Ddim i Bawb, a basiwyd yn unfrydol gan aelodau. Roeddwn hefyd yn falch iawn o chwarae rhan fach fel rhan o'r tîm a fu'n lobïo’r Llywodraeth yn llwyddiannus i wahardd ffioedd asiantaeth i denantiaid preifat.\nRwy’n ymwybodol iawn o’r heriau sy’n ein hwynebu yma yng Nghaerdydd a ledled Cymru, megis yr angen i ddileu tlodi, gwella ein gwasanaethau iechyd a chymdeithasol, cynyddu’r nifer o gartrefi sy’n cael ei hadeiladu, cryfhau ein hisadeiledd, a chynyddu safonau addysg.\nRwy'n barod i berswadio pleidleiswyr yng Nghanol Caerdydd y byddan nhw'n cael eu gwasanaethu'n well yn y Senedd gan lywodraeth Plaid Cymru; llywodraeth a fydd bob amser yn rhoi budd pobl Cymru yn gyntaf.\nGyda'n gilydd, gallwn ennill cychwyn newydd i Ganol Caerdydd.\nRhys ab Owen - Gorllewin Caerdydd


Hadau Green House - Bridwyr Hadau - Ymgynghorydd Hadau\nHadau Tŷ Gwydr poeth\n18513 0 1 0 0 0\nPO BOX12507, 1100 AC\nMae'r Cwmni Hadau Green House yw'r busnes canabis mwyaf llwyddiannus yn y byd. Enillydd nifer o wobrau rhyngwladol (39 Uchel Amseroedd Canabis Cwpan, 17 Highlife Cwpanau, a llawer mwy o wobrau preifat mewn llawer o wledydd), ei fod yn arweinydd mewn geneteg canabis. Arjan, perchennog a sylfaenydd, wedi ei ganmol Brenin Canabis am ei record anhygoel o wobrau canabis enillwyd drwy gydol ei yrfa. Mae wedi bob amser wedi ymrwymo i greu'r geneteg gorau yn y byd, ac i sicrhau bod y tyfwyr yn dewis y geneteg gorau, yn seiliedig ar eu lleoliad, eu logisteg a gwybodaeth bersonol. Dechreuodd Arjan casglu geneteg a amrywogaethau brodorol o bob cwr o'r byd blynyddoedd 25 yn ôl, ac mae'r helfa yn dal ymlaen! (Www.strainhunters.com). Geneteg Cwmni Hadau Green House yn ganlyniad i flynyddoedd o fridio dwys. Mae'r holl straen wedi meddyginiaethol eithriadol yn ogystal ag eiddo hamdden, yn ogystal â phroffiliau terpene penodol gwarantu Arogl a blas unigryw. Ceir trosolwg o rai o'r mathau mwyaf poblogaidd Green House: Y gwahaniaeth cyntaf a'r pwysicaf i'w gwneud yw'r dewis rhwng tyfu yn yr awyr agored neu dan do. Unwaith y bydd y penderfyniad yn cael ei wneud, mae'n bwysig cael y math iawn o hadau ar gyfer y diben. Gall y rhan fwyaf o blanhigion canabis yn cael eu tyfu dan do neu yn yr awyr agored, ond mae'r nodweddion rhyfedd o bob straen bob amser yn gwarantu canlyniadau gorau yn un o'r ddwy ffordd. Bydd natur bersonol neu fasnachol o weithrediad bob amser yn dylanwadu ar y dewis y geneteg. Fel arfer, Sativas yn cael eu hystyried yn ansawdd uwch, tra bod rhywogaethau indica yn gyflymach ac yn fwy masnachol. Rhwng y straen dros 20 gwerthu yn awr gan y Cwmni Hadau Green House ceir hyrwyddwyr dan do wir a hyrwyddwyr yn yr awyr agored wir. Mae'r Aur Himalaya yw'r planhigyn awyr agored mwyaf a argymhellir, oherwydd ei ymwrthedd genetig i nosweithiau oer, uchder, plâu a chlefydau. Mae tarddiad y planhigyn yn y rhanbarth Himalaya, ac fe brofodd planhigyn hynod hyblyg ac addasadwy. Tyfwyr yn y rhanbarthau mynyddig yr Eidal a Sbaen caru'r Aur Himalaya ar gyfer ei gynnyrch uchel a nodweddion melys indica cryf. Bencampwr yn yr awyr agored gwir arall yw'r Arjan yn Haze # 1, gyda chynhyrchu mawr ac uchel sativa unigryw. Mae'r Arjan yn Haze # 1 yn perfformio dan do yn dda iawn, ond yn yr awyr agored y planhigion yn gallu tyfu i gyrraedd eu datblygiad oriau brig a'r cynhyrchiant mwyaf posibl. Ar ben hynny, golau solar ysgogi cynhyrchu ystod ehangach o cannabinoids yn y blagur, gan warantu effaith wirioneddol seicedelig. Yn ogystal, mae'n gorffen blodeuo yn 11 wythnos, gan ganiatáu trin y tir yn y rhan fwyaf o wledydd Ewrop deheuol. Ar yr ochr dan do, y planhigion gorau y Cwmni Hadau Green House yn Great White Siarc, Gwyn Rhino, El Nino a'r Widow White. Mae'r holl straen hyn yn perthyn i'r\nCyfradd% germ 100 ar y arjans tes brynais. pecynnu neis anodd ei gopïo. brisiau fforddiadwy mawr a set o yn gwybod yn dda a straen sefydledig. Rwy'n hoffi nhw.\npris ac ansawdd cywir\nEfallai y bridiwr,\nac ar yr amod yn fwy cynhyrchiol.\nwedi amrywiaeth ar gyfer pob chwaeth a chyllideb.\nChwilio am swyddi mawr ar y bonion.\nWefan fawr iawn a gyda llawer o wybodaeth.\nYr wyf yn plannu rhai o'u straen ac yr wyf yn iawn.\nUn o'r rhai mwyaf diddorol\nfi cariad bridiwr hwn yn unig oherwydd eu bod yn gwneud y mwyaf llawn gwybodaeth tyfu vids fi wedi gweld erioed!\nfi cariad y teithiau helwyr straen aswell\nyr hadau ar frig ansawdd flaenaf\nyr hadau yn dda iawn pris\nstraen yn gwerthu yn gyflym, felly prynu cyn eu bod yn rhedeg allan!\ngeneteg da iawn\nbridiwr da iawn\nRhaid fi ddweud nad yw eu prisiau yn mor ddrwg actualy dda ond nid yw'r eginiad hadau mor dda .... fi archebu 10 o straen clec fawr a dim ond 5 ohonynt egino a bu farw wedyn dau ohonynt fel fi oedd dim ond 3 beauties ;) ...... ond pan archebu 20 o kalashnikova autoflowering 18 ohonynt egino sydd yn eithaf da ..... fi awgrymu i bridiwr hon ar gyfer guys nad oes ganddynt hyd y dydd o amser yn unig ar gyfer planhigion .... cael diwrnod braf!\nadolygwyd gan zvonimir fabjan Tachwedd 17, 2014\nTop 50 Adolygydd - Gweld fy holl adolygiadau (10)


Therapydd a hylenydd deintyddol - AaGIC\n› Therapydd a hylenydd deintyddol\nMae hylenyddion deintyddol yn gweithio'n agos gydag aelodau eraill o'r tîm deintyddol. Gall hylenydd deintyddol gynnal triniaethau fel digennu a sgleinio, hybu iechyd y geg a seliwyr agen ataliol ar gyfer oedolion a phlant.\nMaent yn gweithio mewn ysbytai ac mewn gwasanaethau deintyddol cymunedol, ond yn amlaf mewn practis deintyddol cyffredinol. Mae llawer o hylenyddion deintyddol yn arwain timau o addysgwyr iechyd y geg.\nBydd eich gwaith fel hylenydd deintyddol yn arbed dannedd trwy atal a thrin clefyd gwm, gan helpu pobl i reoli problemau cysylltiedig fel halitosis (anadl ddrwg). Bydd y deintydd fel arfer yn eich cynghori ac yn helpu i gyfarwyddo'ch gwaith, er ei bod bellach yn bosibl i hylenyddion a therapyddion sydd â hyfforddiant ychwanegol sefydlu eu practisau eu hunain neu weithio'n annibynnol mewn practis deintyddol fel y gallant weld cleifion heb iddynt orfod gweld deintydd yn gyntaf.\nYn y gymuned, fe allech chi weithio gyda phobl ag ystod eang o anghenion arbennig neu ychwanegol.\nOs ydych chi’n chwilio am yrfa gyffrous ac os oes diddordeb gennych mewn gweithio mewn rôl glinigol lle byddwch yn gofalu am gleifion, yna gall gyrfa ym maes Therapi Deintyddol neu Hylendid Deintyddol fod yn addas ichi. Cewch y cyfle yn y maes hwn i siarad â chleifion a’u cymell, gan roi triniaethau clinigol cyfoes iddynt.\nOs ydych chi wedi'ch lleoli mewn ysbyty, byddwch chi'n helpu cleifion a allai fod wedi cael llawdriniaeth fawr neu driniaeth orthodonteg gymhleth neu sydd â chyflyrau meddygol penodol. Gall y cleifion ysbyty a welwch fod yn sâl iawn, yn bryderus neu'n ansicr ar ôl cael llawdriniaeth newid bywyd.\nHylendid a Therapi Deintyddol Cymdeithas Prydain\nGall therapyddion deintyddol wneud llawer o'r gwaith syml y gall deintydd ei wneud heb yr angen am atgyfeiriad gan ddeintydd. Gallant gyflawni holl ddyletswyddau hylenydd deintyddol ac ar ben hynny gallant gyflawni amrywiaeth o driniaethau adferol (llenwadau) ar gleifion. Gallant hefyd dynnu dannedd collddail (babi), ymgymryd â phwlpotomau (triniaethau nerfau) a gosod coronau preform ar ddannedd plant sydd wedi pydru'n wael.\nMae mwy o ddeintyddion yn cynnwys therapyddion deintyddol yn nhîm y practis i drin llawer o'r gwaith deintyddol arferol. Mae gweithio fel therapydd mewn practis deintyddol yn rhoi annibyniaeth i chi heb gyfrifoldeb llawn rhedeg practis. Mae llawer o therapyddion deintyddol yn darparu triniaeth mewn ystod o leoedd yn y gymuned, fel ysgolion a chartrefi gofal.\nMae therapyddion deintyddol yn aelodau cynyddol bwysig o'r tîm deintyddol ac yn debygol o fod yn rhan arbennig o bwysig o ofal deintyddol y GIG yn y dyfodol.\nBle mae Therapyddion a Hylenwyr Deintyddol yn gweithio?\nAr ôl ymgymhwyso, bydd clinigwyr yn cofrestru â’r Cyngor Deintyddol Cyffredinol a bydd modd iddynt weithio mewn sawl maes yn y sector deintyddol:\npractis deintyddol cyffredinol - yn y GIG neu'n breifat, naill ai'n gyflogedig neu'n hunangyflogedig\nclinigau deintyddol cymunedol\nysbytai athrofaol ac ysgolion deintyddol\nBydd cyfleoedd hefyd i weithio yn y fyddin\nFaint mae Therapyddion Deintyddol a Hylenwyr Deintyddol yn ei ennill?\nY cyflog cychwynnol i Therapyddion Deintyddol a Hylenwyr Deintyddol yn y GIG yw Band 5; ewch i’n hadran am Dâl a Buddion am ragor o wybodaeth.\nSut ydw i’n mynd yn Therapydd Deintyddol neu Hylenydd Deintyddol?\nYng Nghymru, mae Ysgol Deintyddiaeth Prifysgol Caerdydd yn cynnig dwy raglen wedi'u halinio'n agos: Diploma mewn Hylendid Deintyddol (rhaglen dwy flynedd) a BSc mewn Hylendid a Therapi Deintyddol (rhaglen tair blynedd), y ddwy ohonynt yn fodiwlaidd, yn rhedeg yn gyfochrog am eu cyntaf dwy flynedd.\nMae blynyddoedd dau a thri yn cynnig cyfleoedd i fynd i leoliadau clinigol mewn clinigau deintyddol allgymorth lleol, gan ddarparu triniaeth i'r cyhoedd mewn sefyllfaoedd sy'n gysylltiedig yn agos â'r arena practis cyffredinol. Trwy gydol y rhaglenni mae addysgu a gweithredu proffesiynoldeb yn hollbwysig.\nOs ydych chi am ddod yn Hylenydd Deintyddol gallwch chi ddilyn y Diploma mewn Hylendid Deintyddol. I ddod yn Therapydd Deintyddol bydd angen i chi gwblhau'r BSc (Anrh) mewn hylendid a therapi deintyddol.\nYsgol Ddeintyddiaeth Prifysgol Caerdydd.\nOes, i gael rhagor o wybodaeth am y cyllid a'r cymhwysedd sydd ar gael, ewch i'r Gwasanaethau Gwobrau Myfyrwyr.\nDisgwylir i therapyddion deintyddol a hylenyddion gadw i fyny â'r technegau a'r datblygiadau diweddaraf, gan gynnwys arfer gorau. Bydd datblygiad proffesiynol parhaus, a nodwyd trwy adolygiadau perfformiad unigol a'r cylch DPP, yn rhan o'r gofynion gorfodol ar gyfer cofrestru blynyddol gyda'r Cyngor Deintyddol Cyffredinol. Mae yna lawer o gyfleoedd ar gyfer dilyniant gyrfa gan gynnwys rolau rheoli, academaidd, goruchwylio ac addysgwr.\nNa, ond gall fod yn fantais.\nMae yna lawer o Feddygfeydd Deintyddol yn y GIG a'r tu allan iddo a allai gynnig profiadau gwaith.\nCymdeithas Therapyddion Deintyddol Prydain\nTherapi Deintyddol a Hylendid Deintyddol BSc


Rheolir rhaglen LEADER gan Grŵp Gweithredu Lleol Sir Gaerfyrddin, Grŵp Cefn Gwlad, ac mae ganddo brofiad helaeth o reoli rhaglenni datblygu gwledig er 2000 (*). Ers ei sefydlu, rheolodd y Grŵp Cefn Gwlad fwy na £23m o fuddsoddiadau o raglenni adfywio gwledig.\nGyda dyfodiad Cynllun Datblygu Gwledig Cymru newydd (2014-2020), mae’r Grŵp Cefn Gwlad wedi datblygu Strategaeth Datblygu Lleol sy’n nodi rhai o’r prif heriau a chyfleoedd sy’n wynebu cefn gwlad Sir Gaerfyrddin. Er mwyn cefnogi gweithredu’r strategaeth, llwyddodd y Grŵp Cefn Gwlad i sicrhau cyllid trwy’r Cynllun Datblygu Gwledig i dreialu ffyrdd blaengar o gyflawni amcanion y Strategaeth Datblygu Lleol.\nMae'r Grŵp Cefn Gwlad (LAG) yn cynnwys 19 o gynrychiolwyr o wahanol sectorau, gan gynnwys twristiaeth, ffermio, y trydydd sector, llywodraeth leol a sefydliadau addysg.\nSector Cymunedol / Gwirfoddol\nCanolfan Bowlio Xcel\nUndeb Ffermwyr Cymru\nUndeb Cenedlaethol Ffermwyr


» Ein prosiectau\nArgraffu'r dudalen\tProsiect Cefnogi Mentrau Cymdeithasol\nMae Canolfan Cydweithredol Cymru yn cefnogi datblygiad a thwf entrepreneuriaeth gymdeithasol a mentrau cymdeithasol a chydweithredol yn Ardal Cydgyfeirio Cymru.\nBydd ein tîm o ymgynghorwyr arbenigol yn gweithio gyda grwpiau sy'n dymuno sefydlu menter gymdeithasol neu gydweithredol newydd. Byddwn hefyd yn gweithio gyda mentrau cymdeithasol sydd eisoes yn bodoli ac sy'n awyddus i dyfu a datblygu.\nI gael mwy o wybodaeth ewch i'r adran Cymorth i fusnesau.\nConsortia a Dilyniant Busnes\nMae'r prosiect hwn yn cael ei ariannu gan Gronfa Datblygu Rhanbarthol Ewrop a Llywodraeth Cymru a bydd yn cael ei gyflwyno dros gyfnod o 3 blynedd. Mae dwy elfen i'r prosiect.\nElfen 1 - bydd Elfen 1 yn rhoi cymorth i fusnesau sy'n dymuno sefydlu consortia cydweithredol. Bydd hyn yn cynnwys ymdrin â materion trefniadaethol a materion yn ymwneud â llywodraethu, cynghori ar strwythur cyfreithiol, yn ogystal â chynllunio busnes ac ariannol ar gyfer y consortiwm.\nElfen 2 - bydd Elfen 2 yn cefnogi perchnogion busnes a gweithwyr yn ystod y broses o werthu'r busnes i'r gweithwyr. Bydd yn darparu cyngor cyfreithiol, gwasanaeth prisio busnes, cyngor ar strwythur, ymddiriedolaethau budd i weithwyr a chyngor ar Gynlluniau Cymhellion Cyfranddaliadau.\nCynllun cynhwysiant digidol gan Lywodraeth Cynulliad Cymru yw Cymunedau 2.0. Fe'i sefydlwyd yn 2009.\nBwriad y cynllun yw gweithio'n bennaf yn Ardal Cydgyfeirio Cymru, gan chwalu'r rhwystrau sy'n atal pobl rhag ymwneud â thechnoleg. Bydd yn cefnogi mentrau newydd a rhai sy'n bodoli eisoes i ddefnyddio Technoleg Gwybodaeth a Chyfathrebu i wella eu perfformiad, drwy gynorthwyo gyda hyfforddiant, mentora, cymorth technegol, cymorth busnes sy'n gysylltiedig â Thechnoleg Gwybodaeth a Chyfathrebu, ymchwil ac arferion gorau.\nCymunedau 2.0 sy'n cyflwyno'r ymgyrch Clicio.Cysylltu.Darganfod i helpu pobl Cymru i ddefnyddio technoleg ddigidol yn well.\nI gael mwy o wybodaeth ewch i'r adran Help gyda thechnoleg.\nMae Canolfan Cydweithredol Cymru hefyd yn gwneud gwaith ymgynghori preifat mewn meysydd megis cynllunio busnes, astudiaethau dichonoldeb, gwerthuso prosiectau, rheoli prosiectau, ysgrifennu ceisiadau am arian a chynigion ar gyfer prosiectau, yn ogystal â gwaith ymchwil penodol sy'n gysylltiedig â'r sector mentrau cymdeithasol.\nI gael mwy o wybodaeth cysylltwch â'r Ganolfan.\nMae Canolfan Cydweithredol Cymru yn cynnig rhaglen hyfforddiant gynhwysfawr ar gyfer sgiliau busnes, datblygu sefydliadol a sgiliau rhyngbersonol i bobl sy'n gweithio yn y Trydydd Sector. Mae ein gweithdai a'n dosbarthiadau ar gael i bawb. Mae gennym system bandiau pris sy'n amrywio gan ddibynnu p'un ai a ydych chi'n mynychu fel aelod o gorff ynteu fel unigolyn.\nI gael mwy o wybodaeth a rhestr o'r gweithdai sydd ar gael ar hyn o bryd, ewch i'r adran Hyfforddiant.\nMasnach Deg i fusnesau\nMae Canolfan Cydweithredol Cymru yn cynnig cymorth a chyngor ynghylch mabwysiadu polisi Masnach Deg ar gyfer eich busnes.\nRydym yn dangos beth yw'r manteision a'r rhesymau, ac yn helpu drwy ddarparu rhestr o gyflenwyr a mannau i gael gafael ar y cynnyrch ar gyfer busnesau yng Nghymru.\nI gael mwy o wybodaeth, ewch i Masnach Deg i fusnesau.\nWalesCoOpCentre: That's all from us for #digitalday. Follow @Communities2_0 for the last leg of our special social media marathon #walw13 @NIACEDC Diolch!\nWalesCoOpCentre: Volunteers shine at Risca #digitalday event - a blog post by @MarkSmithC20 http://t.co/vRfR3OJ1MX #walw13 @Communities2_0 @GetCOnline\nWalesCoOpCentre: RT @Communities2_0: Volunteer develops job club app for jobseekers in Rhondda Cynon Taf http://t.co/F5WQFIq8Dm #walw13 #digitalday


Ynglyn â Hiliaeth Sut y Gallwn Helpu? - Ffynonellau Cymorth - Iaith\nGwasanaethau Cyfieithu Gwasanaethau Cyfreithiol Awdurdodau Lleol\tGwasanaethau Cynghori\nMae dyletswydd statudol ar bob corff statudol i ddarparu gwasanaethau cyfieithu a dehongli pan fo’r angen.\nMae’r bobl sydd ond yn siarad ychydig o Saesneg angen dehonglwyr er mwyn defnyddio gwasanaethau iechyd, cyfreithiol, lles cymdeithasol ac addysg. Ymgymerwyd y rhan fwyaf o werthusiadau darpariaeth dehongli o bersbectif darparwr gwasanaeth. Archwiliodd astudiaeth fanwl gan ymchwilwyr Prifysgol South Bank Llundain, Prifysgol Salford a’r LSE, brofiadau pobl sydd angen dehonglwyr.\nDarganfu'r ymchwil fod: Pobl sy’n penderfynu dros eu hunain pa lefel o hyfedredd mewn Saesneg sydd angen ar unrhyw adeg benodol, a phwy sydd orau i allu ateb eu gofynion fel dehonglydd. Weithiau teimlent eu bod yn gallu ymdopi eu hunain, weithiau maent yn gofyn am help gan aelod o’r teulu, ffrind neu ddehonglydd proffesiynol. Ystyrir fod cymorth arbenigol yn bwysig mewn achosion meddygol neu gyfreithiol.\nYstyrir dehonglydd da fel un sydd yn gwneud mwy na newid geiriau i iaith arall. Mae’n well gan bobl ddehonglydd rhagweithiol sy’n gallu empatheiddio gyda hwy., helpu gyda deall gweithdrefnau a phledio eu hachos. Ystyrir personoliaeth, agwedd dibynadwyedd y dehonglydd yn hanfodol bwysig. Mae diffyg gwybodaeth ynglyn â phwy sy’n ddehonglydd proffesiynol a sut i gael mynediad at un. Mae hyd yn oed y bobl sydd yn gwybod sut i gael mynediad atynt yn cael trafferth i gael un. Cymysg yw profiadau dehonglwyr proffesiynol. Ar yr un llaw gall defnyddwyr eu gwerthfawrogi am eu gwybodaeth o systemau meddygol a chyfreithiol ac yn gallu sefydlu ymddiriedaeth gyda dehonglydd unigol y maent yn dod i’w adnabod dros amser. Ar y llaw arall mae defnyddiwr yn aml yn feirniadol ohonynt , gan deimlo fod darparwyr darpariaeth yn rheoli darpariaeth a bod ganddynt agwedd ddiofalgar neu hyd yn oed yn weithredol yn eu herbyn. Gan fwyaf mae’n well gan bobl i deulu neu ffrindiau ddehongli drostynt. Maent yn ymddiried ynddynt oherwydd mae ganddynt berthynas hirhoedlog gyda nhw sy’n cynnwys ymrwymiad emosiynol a theyrngarwch. Mae’r ymchwilwyr yn dod i’r canlyniad y dylai hyfforddiant mewn hanfodion dehongli fod ar gael yn fwy eang i aelodau cymunedau lleiafrifol ethnig sy’n gweithredu yn rheolaidd fel dehonglwyr ar gyfer aelodau teulu neu ffrindiau. Mae’r adroddiad llawn, Access to services with interpreters: user views an Claire Alexander, Rosalind Edwards a Bogusia Temple, gyda Usha Kanani, Liu Zhuang, Mohib Miah ac Anita Sam, yn cael ei gyhoeddi gan Joseph Rowntree Foundation (ISBN 1 85935 228 6) Text Size : North Wales Race Equality Network


Ein Partneriaid | UWTSD\nYdds Hafan - Ymchwil - Ymchwil Celf a Dylunio - Canolfan Arloesi Technolegau Cynorthwyol (ATIC) - Ein Partneriaid\nATiC yw un o’n pedwar partner yn rhaglen Accelerate (Cyflymydd Technoleg Arloesi Iechyd Cymru).\nMae Accelerate yn brosiect ar y cyd arloesol rhwng tair o brifysgolion Cymru a Hwb Gwyddor Bywyd Cymru. Mae’n helpu i drosi syniadau arloesol yn dechnoleg, cynhyrchion a gwasanaethau newydd ar gyfer y sector iechyd a gofal, yn gyflym.\nTrwy Accelerate, gall ein partneriaid eich helpu i fynd i’r afael ag ystod eang o heriau cysylltiedig ag ymchwil a datblygu.\nMae gan Hwb Gwyddor Bywyd Cymru rôl trosolwg strategol. Mae ganddi wybodaeth helaeth o heriau ac anghenion gwasanaethau iechyd a gofal Cymru ac yn darparu cysylltiadau ag ecosystem gwyddorau bywyd ehangach Cymru.\nCyflymydd Arloesi Clinigol Prifysgol Caerdydd – wedi’i leoli ym Mwrdd Iechyd Prifysgol Caerdydd a’r Fro, mae gan CIA lawer o gysylltiadau yn yr ysbyty, â doctoriaid, cleifion ac ymchwilwyr clinigol. Gall helpu arloeswyr i gyrchu a gweithio gyda’r adnoddau hyn.\nCanolfan Technoleg Iechyd Prifysgol Abertawe – mae gan y ganolfan galluoedd labordy gwlyb, o fioleg celloedd i nanodechnoleg, yn ogystal â gwyddonydd data a chysylltiadau cryf ar draws yr ecosystem o ymchwilwyr ym Mhrifysgol Abertawe.\nWedi’i gyd-sefydlu gan Gronfa Datblygu Rhanbarthol Ewropeaidd (ERDF), Grŵp Gwasanaethau Iechyd a Chymdeithasol Llywodraeth Cymru, prifysgolion, Hwb Gwyddor Bywyd Cymru a byrddau iechyd, nod pennaf Accelerate yw creu gwerth economaidd parhaus yng Nghymru.\nCanolfan Arloesi Technolegau Cynorthwyol\nFfôn: 01792 481232